Američki diplomatski desant na Prištinu\nSvojevrsni diplomatski desant predstavnika SAD dogodio se juče na KiM – u istom danu pomoćnik američkog državnog sekretara za evropske i evroazijske poslove Ves Mičel razgovarao je telefonski sa kosovskim predsednikom Hašimom Tačijem, dok je u Prištini održan sastanak političkih predstavnika Albanaca sa ambasadorima SAD u Srbiji i na Kosovu Kajlom Skotom i Gregom Delavijem. Mičel je Tačiju kazao da će SAD podržati postizanje sporazuma Beograda i Prištine u okviru poslednje faze dijaloga. Predsednik privremenih kosovskih institucija je na svom fejsbuk profilu napisao da je sa pomoćnikom američkog državnog sekretara razgovarao o političkim procesima kroz koje prolazi Kosovo i da mu zahvaljuje na podršci.\nAlbanci za podizanje spomenika Skenderbegu u Tuzima\nDok cene goriva u Crnoj Gori vrtoglavo rastu i nastavlja se sporenje oko smenjene direktorke Javnog servisa Televizije Crne Gore Andrijane Kadije, ostala je skoro prećutana najava Albanaca iz varošice Tuzi, nadomak Podgorice, da u njoj podignu spomenik nacionalnom heroju Albanaca – Skenderbegu. Za vreme nedavnih podgoričkih izbora vladajuća Demokratska partija socijalista (DPS) Mila Đukanovića obećala je da će podržati inicijativu Demokratskog saveza Albanaca (DSA) o podizanju spomenika albanskom nacionalnom junaku Đerđu Kastrioti Skenderbegu u centru Tuzi. Pred same izbore DSA je insistirala da se njen predlog uvrsti u dnevni red, ali je na predlog DPS-a dogovoreno da se ova inicijativa nađe na dnevnom redu Gradske opštine (GO) Tuzi nakon\nIsmail Morina pušten iz zatvora u Italiji\nIsmail Morina, Albanac koga Srbija traži jer je upravljao dronom sa zastavom „velike Albanije” na fudbalskoj utakmici reprezentacija Srbije i Albanije u Beogradu 2014, tvrdi da je pušten iz zatvora u Italiji. Međutim, iz Ministarstva pravde Srbije za „Politiku” nisu mogli da potvrde ovu informaciju i kažu da nisu dobili nikakvo zvanično obaveštenje u vezi sa tim. Iz ministarstva podsećaju da su u aprilu poslali molbu Italiji za izručenje Morine. Takođe, uz molbu je italijanskim nadležnim organima poslata i prateća dokumentacija protiv njega, ali ni na ovaj zahtev još nije odgovoreno. Morina je pre dva dana na svojoj stranici na „Fejsbuku” izrazio zahvalnost albanskom konzulu u Bariju (objavio je i fotografiju s njim) za angažovanje u njegovom oslobađanju, a zahvalio je i „Hrvatskoj\n10.07.2018 u 18:44\nIsmail Morina pušten iz zatvora u Italiji?\nTIRANA – Ismail Morina, Albanac koga Srbija traži zbog puštanja drona sa zastavom „Velike Albanije” na utakmici reprezentacija Srbije i Albanije u Beogradu 2014, tvrdi da je pušten iz zatvora u Italiji. Morina je na svojoj stranici na Fejsbuku danas izrazio zahvalnost albanskom konzulu u Bariju, u Italiji, za angažovanje u njegovom oslobađanju, a zahvalio je i „Hrvatskoj i Italiji na nepristrasnosti”. Na društvenoj mreži je objavio i fotografiju sa albanskim konzulom u Bariju. Zvaničnik Ministarstva spoljnih poslova u Tirani rekao je da je italijanski sud „raščistio put” za oslobađanje Morine, ali je odbio da dalje komentariše s tim u vezi, prenosi AP. Taj zvaničnik je želeo da ostane neimenovan zbog diplomatske osetljivosti pitanja, napominje američka


Tag / Fudbalska reprezentacija Bosne i Hercegovine / Vesti online\nŠta je Srbin koji igra za Bosnu poručio Grcima posle haosa u Atini?\nDefanzivac Zmajeva imao je kratku poruku koja se Grcima neće dopasti\nGrčki mediji optužuju Srbe za sraman transparent (FOTO)\nTokom intoniranje himni uoči meča između Grčke i Bosne i Hercegovine na jednoj od tribina na kojoj su bili smešteni domaći navijači pojavio se transparent sa natpisom “Nož, žica...\nSkandal: Džeko skidao gaće grčkom defanzivcu (VIDEO)\nSvega je bilo u kvalifikacionom duelu Grčke i Bosne i Hercegovine koji je na kraju završen rezultatom 1:1.\nStafilidis: Utakmica protiv BiH je pitanje života ili smrti\nGrci u nedelj una karaiskakiju dočekuju BiH u okviru četvrtog kola kvalifikacija za Svetsko prvenstvo u Rusiji\nSkibe: Ključni meč je u nedelju protiv BiH\nFudbalska reprezentacija BiH u nedelju gostuje u Grčkoj, a selektor Helena Nemac Mihael Skibe ne krije kolika je važnost te utakmice\nOgnjen Vranješ se povredio na utakmicu ruskog šampionata u kojoj je njegov Tomsk poražen na svom terenu od Spartaka iz Moskve 0:1.\nRade Krunić ponovo u reprezentaciji BiH\nSetio se posle 10 godina: Utakmica SCG - BiH je bila nameštena?\nDžeko spasio "zmajeve" u Zenici\nReprezentacije Bosne i Hercegovine i Irske remizirale su 1:1 u Zenici, u prvom meču baraža za Evropsko prvenstvo.\nKvalifikacije: Holandija pred ambisom, BiH poražen u Briselu, remi Turske\nReprezentacije Holandije i Bosne i Hercegovine novim porazima ugrozile su šanse da se direktno plasiraju na EURO 2016, kojem su blizu Island, Vels i Italija.\nUEFA kaznila FSBiH zbog navijačkih incidenata\nDisciplinska komisija Evropske fudbalske unije (UEFA) kaznila je Fudbalski savez Bosne i Hercegovine (FSBiH) zbog nesportskog ponašanja navijača na utakmici protiv Izraela prošlog meseca u Zenici,...\nDžeko: Nisam srećan, ali ostajem\nEdin Džeko demantovao je spekulacije da bi mogao da napusti Mančester Siti, iako je nezadovoljam minutažom.


Aerodrom Tuzla: Manje novca zbog prepolovljenog broja putnika - Živinice Čaršija\nAerodrom Tuzla: Manje novca zbog prepolovljenog broja putnika\nIzmijenjeni režim rada, prepolovljena popunjenost aviona te smanjen broj letova stvaraju probleme Međunarodnom aerodromu u Tuzli. Pandemija koronavirusa ovoj zračnoj luci donosi znatno manje novca nego inače, zbog čega je menadžment zatražio pomoć s federalnog nivoa, ali je do danas nisu dobili.\n“Letovi za Austriju, odnosno Beč i Salzburg i dalje su privremeno obustavljeni. To se desilo zbog restrikcija iz spomenute države te je kompanija Wizz Air donijela odluku da letova nema do 15. septembra. Mi očekujemo da oni promijene svoju odluku jer je uslijedilo ublažavanje mjera od Austrije. Također, privremeno je obustavljena i linija za Bilund u Danskoj i vidjet ćemo do kada će to trajati”, pojašnjava nam Mujačić.\nNa kraju kažimo i to da tuzlanski aerodrom nije uvršten u takozvane “korona zakone”, iako je morao prestati raditi u proteklom periodu, shodno naredbama Vijeća ministara BiH.


Bosić: Opozicija ima 39 potpisa poslanika | Radio Trebinje\n19 новембра 2018, 5:25 PM\nBosić: Opozicija ima 39 potpisa poslanika\n4. јуна 2015., 14:06\nBANJA LUKA | Predsjednik SDS-a Mladen Bosić izjavio je da opozicija trenutno ima 39 potpisa poslanika na osnovu kojih će tražiti sazivanje posebne sjednice Narodne skupštine Republike Srpske na kojoj bi trebalo da bude razmatran slučaj „Snimak“.\n„U tih 39 potpisa, nisu tri potpisa koja pripadaju SDS-u, ali su ih odnijeli ljudi koji su napustili Klub SDS“, rekao je Bosić na konferenciji za novinare u Banjaluci i izrazio očekivanje da će u narednom periodu imati i više od 42 potpisa s ciljem formiranja nove vlasti u Srpskoj.\nOn tvrdi da je sasvim izvjesno da iza Vlade Srpske ne postoji skupštinska većina, navodeći da opozicija razgovara sa svima koji su nezadovoljni situacijom u Srpskoj.\nBosić je naveo da lider SNSD-a Milorad Dodik i visoki funkcioneri ove stranke „bez argumenata optužuju predstavnike Republike Srpske u zajedničkim institucijama BiH da rade protiv interesa Republike Srpske, posebno kada je riječ o mehanizmu koordinacije“.\n„Savjet ministara BiH pokušava da formira tijelo u kojem treba i Republika Srpska dati predstavnika kako bi otkočili proces dogovora o mehanizmu koordinacije. Naš stav je identičan kakav je bio i prije, iz Srpske smo imali identičan stav“, rekao je Bosić.\nOn tvrdi da ne postoji nikakav novi prijedlog mehanizma koordinacije od onog koji je predložen prije dvije godine u Briselu.\nBosić navodi da nije istina da predstavnici Srpske na nivou BiH urušavaju finansijski sistem u Republici Srpskoj. On je dodao da SDS nikada neće pristati na nova zaduženja ukoliko nisu namijenjena za povećanje proizvodnje i nova zapošljavanja.


Srbija: Diskriminacija LGBT u udžbenicima | PCNEN\nSrbija: Diskriminacija LGBT u udžbenicima\nObjavljeno: 31.07.2014, 18:24h\nU udžbenicima srednjoškolaca iz Srbije istopolna seksualna orijentacija se tretira kao devijantna pojava, rečeno je na konferenciji u organizaciji Labrisa. Istopolna seksualna orijentacija izučava se u udžbenicima zajedno sa prostitucijom, promiskuitetom, pedofilijom ili u poglavljima o poremećajima seksualnih nagona i hormona, rečeno je na konferenciji. Cilj istraživanja, kako je rečeno na skupu Organizacije za lezbejska ljudska prava je “mapiranje” mjesta gdje se nalazi diskriminatorni sadržaji ali i da se zahtijeva od Ministarstva prosvjete da se ti sadržaji uklone, prenosi Tanjug.\nU udžbenicima srednjoškolaca iz Srbije istopolna seksualna orijentacija se tretira kao devijantna pojava, rečeno je na konferenciji u organizaciji Labrisa.\nIstopolna seksualna orijentacija izučava se u udžbenicima zajedno sa prostitucijom, promiskuitetom, pedofilijom ili u poglavljima o poremećajima seksualnih nagona i hormona, rečeno je na konferenciji.\nCilj istraživanja, kako je rečeno na skupu Organizacije za lezbejska ljudska prava je “mapiranje” mjesta gdje se nalazi diskriminatorni sadržaji ali i da se zahtijeva od Ministarstva prosvjete da se ti sadržaji uklone, prenosi Tanjug.


Predsednik SAD Barak Obama i severnokorejski lider Kim Džong Un\nVašington je, u odgovoru na sajber napad na Soni, uveo sankcije protiv tri severnokorejske organizacije i 10 zvaničnika severnokorejske vlade\nSjedinjene Države uvele su nove sankcije Severnoj Koreji zbog sajber napada na produkcijsku kuću “Sony Pictures”.\nBela kuća je saopštila da je predsednik Barak Obama potpisao izvršnu naredbu kojom se sankcionišu tri severnokorejska entiteta i 10 zvaničnika severnokorejske vlade, među kojima su pojedinci koji rade u Iranu, Siriji, Rusiji i Namibiji. U saopštenju se navodi da je taj potez odgovor na severnokorejske “provokativne, destabilizujuće i represivne akcije”.\nSekretarijat za finansije saopštio je da se novim sankcijama pooštravaju već postojeće, s obzirom na to da će određenim pojedincima biti onemogućen pristup američkom finansijskom sistemu, dok američki građani neće moći da posluju sa Severnom Korejom.\nMeđu tri sankcionisana entiteta su glavna obaveštajna agencija, državna kompanija za trgovinu oružjem, te agencija za naučna istraživanja. Pojedinci, protiv kojih su uvedene sankcije, direktno su povezani ili sa ta tri entiteta ili sa severnokorejskom vladom.\nAmeričke sankcije Severnoj Koreji, uvedene još 1950-tih, zaoštrene su nakon što je zemlja sprovela tri nuklearne probe.


Naslovna Košarka KAKVA NBA SEZONA Kavai rešio gde će, odgovor na Lebrona i društvo!\nKAKVA NBA SEZONA Kavai rešio gde će, odgovor na Lebrona i društvo!\nTrese se NBA: Kavai Lenard prešao u LA Kliperse (FOTO: Vaughn Ridley/Getty Images)\nPosle nekoliko dana čekanja, Kavai Lenard je odlučio gde nastavlja NBA karijeru i izazvao je potres u najjačoj ligi na svetu.\nIako to gotovo niko nije očekivao, Torontu je doneo prvu, istorijsku titulu i rešio je da napusti Kanadu kao šampion.\nSledeća stanica – Los Anđeles Klipersi!\nJasno je da se sprema neverovatna sezona u NBA. Brojne zvezde su već u prva dva-tri dana donele odluku gde će igrati, a Kavai…\nMVP finala plej-ofa mirno je, u svom stilu, čekao da završi odmor i onda – bum! Istinski potres izazvao je najjačoj košarkaškoj ligi na svetu!\nThe battle for LA just got real ?\nA post shared by Bleacher Report (@bleacherreport) on Jul 5, 2019 at 11:17pm PDT\nI to nije sve, već je Kavai uspeo da “nagovori” i Pola Džorda da mu se pridruži u Klipersima! Presudan je bio sastanak koji su imali prošle nedelje, oči u oči, upravo u Los Anđelesu.\nMomentalno su šanse kluba iz “grada anđela” skočile i pala je kvota na osvajanje šampionskog prstena.\nUjedno, nema sumnje da je ovo i svojevrstan odgovor na Lebrona Džejmsa koji u Lejkersima pokušava da napravi ekipu za titulu.\nTEKTONSKI POTRESI Djurent u Bruklinu, transferi i NBA noć za istoriju\nKavai će kao slobodan agent potpisati četvorogodišnju saradnju s Klipersima uz maksimalan ugovor od 142 miliona dolara. Što se tiče Džordža, Oklahoma je morala da popusti pred zahtevom za trejd. Tom prilikom dobila je Danila Galinarija, Šaija Gildžus-Aleksandra kao i čak četiri pika sa narednog drafta.\nEkspresno su reagovali i Lejkersi, i dodatno se pojačali. Lebronu, Entoniju Dejvisu i Kuzmi pridružio se Deni Grin, još jedan bivši član šampionskog tima Reptorsa.\nJasno je, spremaju se holivudski okršaji za novu NBA eru i ništa više neće biti isto!\nNASMEJ SE, ŠAMPIONE Tihi junak Kavai\nBONUS VIDEO Zemun 3×3: Bogdanović je veći lider i od Teodosića i od Jokića!\nPrethodni tekstBAJKA I DALJE TRAJE: Ima 15 godina, a igraće osminu finala Vimbldona\nSledeći tekstZajon se predstavio moćnim zakucavanjima, zemljotres prekinuo mečeve\nZVEZDA NE STAJE: Vratio se Luka Mitrović, ruku pod ruku sa Ivanovićem!\nBOGDANOVIĆI NAPRAVILI POMETNJU U NBA Bogdan preuzeo zasluge Bojana, Amerikanci u šoku zbog jedne stvari\nZASLUŽENO, ILI NE? Sin je poznatog Amerikanca, igra u Džordanovom timu i proglašen je za rukija godine u NBA\nJOKIĆ STIGAO U SOMBOR Brže-bolje otišao na hipodrom (VIDEO)\nKošarka Aleksandar Knežević - 20/06/21 8:18 0


U subotu, 29. septembra, u Službenom glasniku objavljeno je 27 zakona, od kojih su neki stupili na snagu 1.oktobra, a neki će stupiti 8 dana po objavljivanju. Kako se trajno ukida 138 različitih taksi i nameta, u više različitih zakona, na republičkom i lokalnom nivou, do kašnjenja u primeni je došlo jer nisu sva ministarstva na vreme dostavila instrukcije šalterima na lokalu.\nDanas su stupili na snagu zakoni kojima su ukinute takse kojima će biti omogućena jeftinija registracija automobila: zahtev za izdavanje saobraćajne dozvole, potvrde o privremenoj registraciji ili registracione nalepnice i odjavu vozila (690 dinara), za izdavanje saobraćajne dozvole i registracione nalepnice (770 dinara), kao i komunalna taksa koja je izmenama zakona ograničena. Reč je o izmenama Zakona o republičkim i administrativnim taksama i Zakona o finansiranju lokalne samouprave.\nZakonom o javnim putevima, predviđeno je i ukidanje naknade za korišćenje puteva (690 dinara), a ta odredba će stupiti na snagu osmog dana od dana objavljivanja u Službenom glasniku. Ekološka nadoknada (500 dinara) je ranije ukinuta, na osnovu izmene Uredbe.\nUkinute takse za registraciju vozila


Pitanje Kosova: Kako violine kažu - JUGPRESS\nPitanje Kosova: Kako violine kažu\nPostavio: Jugpress Februar 27, 2019\nZa Srbiju je EU broj jedan, Rusija broj dva, a SAD su broj tri, smatra predsednik Evropskog pokreta u Srbiji Mihailo Crnobrnja, dok politički analitičar Dragomir Anđelković misli da najveći uticaj u unutrašnjoj politici Srbije ima Rusija, da EU dominira na polju ekonomije, ali da su SAD u vojno političkom smislu “glavni igrač”.\n“Nalazimo se tamo gde smo otprilike bili u 19.veku, kada smo imali Austrougarsku, Tursku, pa smo se u toj matrici kretali”, objašnjava Anđelković u serijalu Kvaka 23 Novinske agencije FoNet.\nSada su nam, kako je precizirao, “samo drugi geostrateški elementi u igri, ali je isti princip”,\nOn predviđa da će se odnosi između velikih sila odraziti i na rešavanje kosovskog problema i napominje da Moskva nije spremna da bude “druga violina”.\nRusija očekuje da bude priznata i prepoznata kao faktor jednako bitan kao i Amerika, predočio je Anđelković, uveren da “bez uvažavanja njenog stava nema rešenja”.\nKako je primetio, Kosovo očito ima cilj da postane član UN, da sutra postane član NATO i da krene putem evrointegracija.\nPrema stavu Anđelkovića, sve to nije moguće bez krovne konstrukcije, nalik rezoluciji 1244, koja bi bila usvojena u Savetu bezbednosti, “a toga nema bez Rusije”.\nS druge strane, Crnobrnja ukazuje da su šefica evropske diplomatije Federika Mogerini i “njena ekipa” bili prilično neefikasni u procesu pregovora Beograda i Prištine.\nOn smatra da se u ovom trenutku ništa ne zna i da se sve čeka, dok se ključni svetski akteri, budući da je dijalog u zastoju, polako pozicioniraju, da bi videli kako da profitiraju.\nKako da svojim učešćem urade nešto i za sebe, i za rešavanje tog problema, precizirao je Crnobrnja i podsetio da je na jednoj strani Amerika, a na drugoj Rusija.\nI jedna i druga sila su “postale zainteresovanije nego ranije”, ocenio je on u razgovoru sa novinarkom Tamarom Skrozza, ilustrujući to pismima koja je Donald Tramp uputio Beogradu i Prištini i pozvao ih na uzajamno priznanje.\nPrema njegovom tumačenju, “Amerikanci hoće da pošalju dve vrste poruka – jednu koja je, inače, odlika trampizma – a to je pokazati da je on moćniji od Evrope i da rešava probleme tamo gde Evropa ne može da ih reši”.\n“Druga je da pokažu da imaju osećaja za svetska pravila igre”, obrazlaže Crnobrnja i prognozira da će u konačnom rešavanju kosovskog problema učestvovati i Evropa, i SAD, i Rusija.\n“Na neki način”, izjavio je Crnobrnja za FoNet, “ona varijanta koja je sudelovala i u raspadu Jugoslavije”.\nAnđelković, međutim, ne vidi mogućnost nečega sličnog Dejtonu, jer je za to, kao uslov da bi bio realan, potrebno da jedna sila ima potpunu globalnu dominaciju, “kakvu je imala Amerika 1995, da je njena reč međunarodni zakon”.\nKao drugi uslov, o tome bi, kako naglašava, morao da postoji sporazum velikih sila, kao što je bilo u prošlosti, na Bečkom kongresu i Berlinskom kongresu.\n“Tu se onda velike sile međusobno svađaju, raspravljaju, ali na kraju dođu do neke osnovne, bazične konstrukcije iz koje proizlazi dogovor”, zaključio je Anđelković.


Sušenje šuma umanjilo dobit | Palelive.com\nPočetna Regija Han Pijesak Sušenje šuma umanjilo dobit\nSušenje šuma umanjilo dobit\nHAN PIJESAK – Hanpjesačko Šumsko gazdinstvo /ŠG/ „Visočnik“ ostvarilo je u prošloj godini dobit od 5.300 KM, a najveći problem u poslovanju bile su posljedice sušenja šuma na širem romanijskom platou.\nDirektor ovog šumskog gazdinstva Janko Golijan izjavio je Srni da je u 2017. godini ukupan prihod „Visočnika“ bio 12.946.200 KM, a ukupan rashod 12.940.800 KM.\n„Najveći troškovi u ovom gazdinstvu bile su bruto plate zaposlenih 5.965.480 KM, troškovi sječe i izvoza 2.194.300 KM, amortizacije 551.670 KM, rezervisanja 855.850 KM i troškovi ostalih usluga 501.170 KM“, naveo je Golijan.\nOn je dodao da je na ime taksi za korištenje šuma, odnosno obaveza prema lokalnoj zajednici, „Visočnik“ prošle godine izdvojio 1.146.300 KM.\nGolijan je rekao da je ovo šumsko gazdinstvo prošle godine imalo problem u poslovanju zbog sušenja šuma izazvanog prenamnožavanjem sipaca potkornjaka na području kojim gazduje, pa su prema naredbi Ministarstva poljoprivrede, šumarstva i vodoprivrede Republike Srpske do juna imali obavezu da vrše samo sanitarne sječe zaraženih i osušenih stabala.\nPrema njegovim riječima, zbog tog problema u „Visočniku“ nisu mogli da ostvare planirani fizički obim proizvodnje /sječu i izvoz šumskih drvnih sortimenata/, pa su i finansijski pokazatelji bili lošiji u odnosu na prethodne godine.\n„Sječa je izvršena u količini 123.430 metara kubnih šumskih drvnih sortimenata, što je 95 odsto od planirane, izvoz, takođe, 95 odsto od planiranog i otpremljeno je 126.550 metara kubnih, što je 97 odsto od planirane količine“, pojasnio je Golijan.\nGovoreći o investicijama u prošloj godini, direktor „Visočnika“ je rekao da je ovo gazdinstvo izdvojilo 494.430 KM za rekonstrukciju šumskog kamionskog puta Treći lager-Radojevac, dužine tri kilometra, obezbijedilo 225.460 KM za pripremu za asfaltiranje dionice Radojevac-Rečice dužine 2,6 kilometara, finansiralo sanaciju postojećeg asfaltnog puta Mrkalji-DŽimrije dužine oko 6,5 kilometara i dionice prema Mumovini duge oko dva kilometra, ukupne vrijednosti 295.700 KM.\nGolijan je istakao da je prošle godine hanpjesačko Šumsko gazdinstvo vlastitom mehanizacijom radilo na popravci šumskih kamionskih puteva po potrebi na više lokacija i da je vrijednost tih radova 147.470 KM.\nOn je naglasio da su šumsko uzgojni radovi izvršeni prema planu, te da su za njegu šuma, prirodnog podmlatka i pošumljavanje lani izdvojili 191.600 KM i da je „Visočnik“ uložio velike napore i znatna finansijska sredstva za zaštitu šuma.\nPrethodni članakĐurević: Veliki broj žena na rukovodećim funkcijama\nNaredni članakObavljena prva operacija karcinoma grlića materice


Glavni odbor SDS-a zasjedao u Trebinju | Trebinje Live\nGlavni odbor SDS-a zasjedao u Trebinju\nNa sjednici Glavnog odbora /GO/ Srpske demokratske stranke /SDS/ za potpredsjednike stranke izabrani su Borislav Bojić, Lazo Marić i Mirko Šarović iz izbornih jedinica jedan tri i četiri.\nNakon sjednice Glavnog odbora, koja je održana danas u Trebinju, predsjednik SDS-a Mladen Bosić rekao je novinarima da su Šarović, Bojić i Marić iskusni članovi stranke koji će doprinijeti boljem i efikasnijem radu Predsjedništva SDS-a.\nBosić je rekao da, promjenom Izbornog zakona i pojavom još tri izborne jedinice, stranka sada ima devet nadležnih potpredsjednika za isto toliko izbornih jedinica, umjesto ranijih šest.\nKomentarišući izjavu jednog od kandidata za potpredsjednika stranke Milovana Bjelice da su izboru presudila lična poznanstva i lobiranja, Bosić je rekao da je "to dio izbornog ciklusa".\n"Vjerujem da imaju razloga da se ljute oni koji izgube, ali na izboru i prilikom čitanja zaključaka Izborne komisije niko nije imao primjedbe na regularnost, pa ni na rezultate", rekao je Bosić, dodavši da ukoliko ima primjedbi stranka ima organe koji razmatraju eventualne žalbe.\nBosić je izrazio nadu da povodom toga neće biti problema, napominjući da SDS treba svakog čovjeka.\nOn je rekao da su na današnjoj sjednici razmatrana i neka unutrašnja pitanja, te da je Glavni odbor odlučio da "nijedan funkcioner ove stranke ubuduće neće moći da obavlja više od jedne plaćene funkcije i da za vrijeme mandata članovi najuže porodice ne mogu imati bilo kakve plaćene funkcije".\nBosić je rekao da Vlada Republike Srpske nema kapaciteta da izvuče Srpsku iz "sve dublje ekonomske, političke i moralne krize", te najavio da će SDS, kada bude vrijeme, izaći sa konkretnim programom za izlazak iz krize.


NSRS: Opozicija hoće raspravu o javnim preduzećima - Moja Hercegovina\nPočetna / NSRS: Opozicija hoće raspravu o javnim preduzećima\nNSRS: Opozicija hoće raspravu o javnim preduzećima\n9. Septembra 2017. 9:56\nPoslanici opozicije u Narodnoj skupštini RS uputili su u petak Vladi novu interpelaciju kojom traže da u parlamentu bude razmatrana politika upravljanja javnim preduzećima uz ocjenu da je u njima nagomilano mnogo problema.\nTo je treća interpelacija za kojom je posegla opozicija, a poslanik NDP-a Dragan Čavić je rekao da su javna preduzeća u posljednje dvije godine imala enormno povećanje broja zaposlenih, gubitaka i neizmirenih obaveza.\n– Ako bude nastavljeno nepoštivanje Poslovnika o radu Narodne skupštine i Ustava, NDP će u dogovoru sa koalicionim partnerima koristiti sve oblike vanparlamentarne borbe – kazao je Čavić.\nPoslanik SDS-a Nade Planinčević je ocijenio da Vlada ne pokazuje dobru volju da prekine sa pljačkom javnih preduzeća, a šef Kluba poslanika PDP-a Miroslav Brčkalo je istakao da će opozicija koristiti ustavne i poslovničke mogućnosti da razgovaraju o životnim temama.\nOpozicija je već predala dvije interpelacije koje se tiču ekonomskog i stanja u penzijskom sistemu, ali su iz vladajuće koalicije najavili da neće prihvatiti skupštinsku raspravu o tome.\nOznakeNSRS opozicija uputila apelaciju o javnim preduzecima


► Uticajna grupa evroskeptičnih poslanika predlaže odbacivanje Bregzit sporazuma\n"U svetlu naše sopstvene pravne analize i analize drugih mi nećemo predložiti usvajanje predloga Vlade", rekao je konzervativni poslanik Bil Keš u ime grupe, čime je zadat novi udarac šansama da se večeras usvoji sporazum o izlasku Britanije iz Evropske unije.\nU ovoj grupi poslanika su i poslanici severnoirske Partije demokratskih unionista (DUP).\nNjihova izjava usledila je posle danas iznete ocene britanskog pravobranioca Džefrija Koksa da pravni rizik da će Velika Britanija ostati blokirana u carinskoj uniji sa Evropskom unijom ostaje nepromenjen uprkos izmenama dogovora o Bregzitu usaglašenim sinoć.\nDodatne izmene je sinoć postigla premijerka Tereza Mej sa zvaničnicima EU u Lisabonu kojim se po njihovim rečima dobijaju "pravno obavezujuće izmene" sporne odredbe o irskoj granici, tzv bekstopu.\nSporazum o Bregzitu u januaru je odbijen ogromnom većinom glasova. Ako poslanici ponovo odbiju predloženi sporazum, moraće da glasaju žele li Bregzit bez sporazuma 29. marta, za šta nema mnogo podrške, ili da se od EU zatraži odlaganje datuma Bregzita.


(VIDEO) VI STE LAŽNA DRŽAVA: Nove zemlje su danas povukle priznanje Kosova! ŠIPTARI NIKAD SLABIJI… | Webherald.rs\n(VIDEO) VI STE LAŽNA DRŽAVA: Nove zemlje su danas povukle priznanje Kosova! ŠIPTARI NIKAD SLABIJI…\n„Danas sam predsedniku Vučiću predao diplomatske note četiri države koje su povukle priznanje takozvanog Kosova“,saopšteno je iz ministarstva spoljnih poslova Srbije.\nDanas, nakon završene sednice Saveta za nacionalnu bezbednost, za razliku od ranije, medijima se na konferenciji za štampu na kojoj nisu bila dozvoljena pitanja, nije obratio predsednik Srbije, već „ovlašćeni“ ministar spoljnih poslova Srbije, Nikola Selaković.\nOn je kazao da se Srbija nalazi u teškoj situaciji i da je srpsko rukovodstvo izloženo pritiscima da prihvati „dobrovoljno narušavanje teritorijalnog integriteta Srbije i dobrovoljno rušenje međunarodno-javnog pravnog poretka na svoju štetu“.\nKaže da su „neki“ prethodnih dana dovodili u pitanje argumentaciju srpskog predsednika u vezi sa važenjem Vašingtonskog sporazuma, odnosno jednogodišnjeg moratorijuma koji predviđa da Srbija neće da lobira za povlačenje priznanja nezavisnosti Kosova, a da Priština neće da traži učlanjenja u međunarodne organizacije.\nSelaković podseća da su SAD na godišnjicu Vašingtonskog sporazuma jasno stavile do znanja da ovaj sporazum smatraju važećim i dalje, te da su pozvali i Beograd i Prištinu da sporazum poštuju.\nMeđutim, kaže da Priština predajom zahteva za članstvo u Savetu Evrope ne poštuje Vašingtonski sporazum i stav SAD.\n„Priština je jasno pokazala da nema nameru da do bilo kakvog rešenja dolazi putem dijaloga između Beograda i Prištine, već se odlučila na unilateralni pristup“, poručio je Selaković.\nOtkrio je i da su srpske službe bezbednosti došle do saznanja da najmanje dve „velike države“ rade na pružanju ozbiljne logističke podrške Prištini u njihovoj kampanji za dobijanje novih priznanja, ali i onemogućavanju kampanje povlačenja priznanja.\nSa druge strane, Selaković je kazao da je više zemalja povuklo priznanje kosovske nezavisnosti.\n„Kao ministar spoljnih poslova danas sam predsedniku Vučiću predao diplomatske note četiri države koje su povukle priznanje takozvanog Kosova“, poručuju iz ministarstva\nUjedno dodaje da je Savet za nacionalnu bezbednost ovlastio srpskog predsednika da, u trenutku kada to bude smatrao za potrebno, širu javnost obavesti o kojim državama je reč.\n„Ovim gestom želimo da damo šansu državama članicama Saveta Evrope da ne pokrenu postupak prijema takozvanog Kosova u Savet Evrope. Time pokazujemo našu spremnost da razgovaramo i da do rešenja dolazimo kroz dijalog, a nikako jednostrano“, poručio je Selaković.\nKaže da će MSP i vlada nastaviti da se žestoko bore i da će da nastave da rade na povlačenju priznanja jednostrano proglašene nezavisnosti Kosova, rukovodeći se ciljevima i interesima Srbije.\nSelaković tvrdi da su važni dani pred nama – da se očekuje sledeće nedelje poseta predsednika Evropskog Saveta, Šarla Mišela, da je najavljeno održavanje konferencije o Zapadnom Balkanu 23. juna i da slede veoma važni pregovori o ceni gasa sa Ruskom federacijom ali i diplomatska borba za očuvanje nacionalnih interesa.\nPotom su usledile reakcije najviših prištinskih zvaničnika među kojima su bili ministarka spoljnih poslova, premijer i kosovska predsednica, koji su poručivali da Kosovo „zaslužuje“ da postane član Saveta Evrope.\nIzostale su i reakcije međunarodnih zvaničnika.\nSa druge strane, iz Stejt departmenta je danas za Glas Amerike povodom Vučićeve izjave da je Priština, zahtevom da se pridruži Savetu Evrope, prekršilo odredbe Vašingtonskog sporazuma, rečeno da su „Kosovo i Srbija suverene zemlje koje imaju pravo da odrede sopstvene spoljnopolitičke prioritete“.\nMILOŠ OPRIN: Nastavićemo borbu protiv migracije! CENZURA NAS NEĆE SREČITI…


Đukanović najavio uvođenje Zakona Magnitskog u Crnoj Gori - Sputnjik Srbija\n22:38 17 Jun 2021\nĐukanović najavio uvođenje Zakona Magnitskog u Crnoj Gori\n09:26 11.06.2021 (osveženo 09:46 11.06.2021) Preuzmite kraći link\nPredsednik Crne Gore Milo Đukanović najavio je da će učestvovati u inicijativi da se i u Crnoj Gori u bliskoj budućnosti donese Zakon Magnitskog.\nĐukanović je na Tviteru objavio da je tu inicijativu dobio od Bila Braudera, pokretača globalne akcije za uvođenje Zakona Magnitskog i da će u njoj učestvovati "sa zadovoljstvom i u skladu sa ustavnim ovlašćenjima i političkim autoritetom".\n"Ideja i način borbe da se sačuva uspomena na gospodina Magnitskog, a naročito na vrednosti koje je on zastupao, veoma su bliski Crnoj Gori i meni lično i mi ih u potpunosti delimo", naveo je Đukanović.\nZakon Magnitskog usvojen je u Sjedinjenim Američkim Državama 2012. godine. Zakon je prvobitno uspostavljao lične sankcije državljanima Rusije koji, prema mišljenju američkih vlasti, krše ljudska prava. Ruske vlasti su više puta saopštavale da je nedopustiva politizacija slučaja smrti advokata Sergeja Magnitskog.\nSrbiji se podmeće zakon koji bi omogućio uvođenje sankcija Rusiji\nKasnije je dokument dobio status globalnog zakona, što znači da se sankcije mogu uvoditi protiv svih zemalja čiji građani, prema mišljenju SAD, krše ljudska prava.\nOd prvog Zakona Magnitskog, usvojenog u SAD, takav zakon donet je još u osam država i teritorija, među kojima su i Kanada, Velika Britanija i baltičke zemlje, kao i na nivou EU.\nCrna Gora, zakon Magnitskog


Fondacija Princeze Katarine i kompanija Ritopek Čeris donirali jabuke sirotištima – Fond NJ.K.V. Princeze Katarine\nFondacija Princeze Katarine i kompanija Ritopek Čeris donirali jabuke sirotištima\nWritten by Stefan Milanovic on 20. 11. 2015. in vesti\nFondacija Princeze Katarine i kompanija Ritopek čeris donirali su nekoliko hiljada jabuka Domovima za decu bez roditeljskog staranja koji pripadaju centra za zaštitu odojčadi dece i omladine u Zvečanskoj u Beogradu.\nG-din Džon Robinson, vlasnik kompanije Ritopek čeris i predstavnici Fondacije Princeze Katarine prusustvovali su isporuci. G-din Robinson je donirao i 1.000 evra u dinarskoj protivrednosti i obećao da će svakog meseca njegova kompanija dostavljati voće Centru za zaštitu odojčadi dece i omladine u Zvečanskoj. U saradnji sa društveno odgovornim kompanijama kao što je Ritopek čeris, Fondacija Princeze Katarine nastavlja da pomaže najugroženijim kategorijama stanovništva i deci u Srbiji. Fondacija princeze Katarine koristi ovu priliku da se zahvali kompaniji Ritopek Čeris za njihovu vrednu donaciju i da pozove sve druge društveno odgovorne kompanije u Srbiji i inostranstvu da se pridruže plemenitom clju pomažući deci u Srbiji i promovisanju zdravog načina života.


Kolumne: Odlukom države građani će platiti da se popravi imidž Komunalne policije\nOdlukom države građani će platiti da se popravi imidž Komunalne policije\nMinistarstvo državne uprave i lokalne samouprave odlučilo je da iz budžeta izdvoji 2,5 miliona dinara kako bi se analizirali stavovi javnosti o radu Komunalne policije i kako bi se radilo na promeni i jačanju imidža ove gradske službe. Tako će prekoračenje ovlašćenja, nepoštovanje zakona, pa neretko i bahatost komunalne policije građani Srbije platiti pošto će novcem iz budžeta biti finansirano popravljanje imidža koji su sami urušili.\nPre dva dana, Ministarstvo državne uprave i lokalne samouprave, u čijoj je nadležnosti Komunalna policija, raspisala je javni poziv za izradu strategije kojom bi se „definisale aktivnosti za promenu i jačanje imidža Komunalne policije i izgradnju pozitivne reputacije“.\nOsim strategije, usluge koje Ministarstvo traži je i saradnja sa medijima, produkcija i izrada komunikacionih materijala i organizacija događaja koji su namenjeni unapređenju imidža Komunalne policije.\nKomunalna policija osnovana je zvog rešavanja svakodnevnih problema građana poput vandalizma, buke, oštećenje javne i privatne imovine...\nKako je porušen imidž Komunalne policije?


Članovi Kriznog štaba za borbu protiv korona virusa održaće u ponedeljak, 14. septembra još jednu sednicu, a očekuje se da donesu bar dve odluke.\nKako Telegraf saznaje u štabu, pre svega će, kao i na sednici prošlog petka, biti sagledana situacija u školama.\n– Na prošloj sednici je konstatovano da u školama i pored prvih potvrđenih i sumnjivih slučaja nema problema, da je situacija dobra. Međutim, svi smo se složili da je četiri dana malo, da bi se sagledala celokupna situacija. Sada već imamo jasniju sliku, mada odmah treba reći da u školama nema problema i da se sve mere sprovode kako treba – kaže izvor Telegrafa.rs iz Kriznog štaba.\nOn dodaje da bi na sednici u ponedeljak trebalo da se donese odluka o početku rada Beogradskog sajma.\nMada mediji spekulišu da će na sednici u ponedeljak možda biti doneta mera obaveznog karantina za sve naše koji se vraćaju sa letovanja, pre svega iz Crne Gore, gde je situacija sa korona virusom sve gora, on tvrdi da nije bilo reči najava među članovima da će se i o tome pričati.\nPrevious articleNovo hapšenje u Sremu zbog trgovine drogom!\nNext articlePonovo SKOK U BROJU ZARAŽENIH, jedna osoba preminula!


Obilježena 26. godišnjica Dobrovoljačke | | Visokoin.com\nU nekadašnjoj Dobrovoljačkoj ulici u Sarajevu danas su bivši pripadnici “Zelenih beretki” i Armije RBiH obilježili 3. maj, dan kada su se 1992. godine odvijali događaji presudni za odbranu Sarajeva i BiH.\nI veteran odbrane Sarajeva Dževad Topić podsjetio je na događaje 2. i 3. maja 1992. koji su bili presudni za odbranu Sarajeva i BiH.\n“Drugi i treći maj je Dan ‘D’ za BiH i mislim da se tada odigrala odlučujuća bitka za Sarajevo, a s tim i za BiH. Da nije bilo ovih ljudi Sarajevo ni sigurno palo, a s njim i BiH”, pojasnio je Topić.\nKako je kazao, prošlo je 26 godina, i činjenice govore same za sebe. Topić je podsjetio i da je u jednom od posljednjih intervjua prije smrti 2002. godine, general Milutin Kukanjac, tadašnji komandant Druge vojne oblasti JNA, koji je i naredio povlačenje JNA iz Sarajeva, potvrdio da je u Dobrovoljačkoj, 3. maja 1992, stradalo šest osoba.\nTužilaštvo Bosne i Hercegovine je u januaru 2012. obustavilo istragu protiv 14 osoba za slučaj „Dobrovoljačka“. Među njima su bili penzionisani general Armije RBiH Jovan Divjak i ratni član Predsjedništva RBiH Ejup Ganić. O slučaju „Dobrovoljačka“ stav je dao i Haški sud, koji je ustanovio kako je kolona JNA u Dobrovoljačkoj ulici bila „legitimna vojna meta“.\n“Stradanje pripadnika JNA u Sarajevu – Dobrovoljačka ulica” biće obilježeno danas u Miljevićima u Istočnom Sarajevu. Programom obilježavanja predviđeno je da u 11 časova bude služen parastos u crkvi Svetog velikomučenika Georgija u Miljevićima, u 11.30 planirano je polaganje vijenaca na Spomen krstu.


PRIZOR KAO IZ FILMA Tornado istrgao kuću iz temelja, sletela je 100 metara dalje nasred puta i to NETAKNUTA (FOTO)\nTornado je kuću blizu Tomastona u Džordžiji istrgao je iz temelja i bacio je između 50-100 metara dalje, gde je nekim čudom netaknuta “sletela” na sred puta. Srećom, u kući u to vreme nije bilo nikog, preneo je “Njuzer”.\nKuća je čitava "sletela" na put\nMoćna oluja je poharala severoistokom, gde je osim 33 žrtava zabeležena i velika materijalna šteta, a 1,3 miliona domaćinstava i firmi ostalo je bez struje. Mnogi stanovnici potražili su zaštitu od tornada u skloništima u svojim zajednicama, gde su zbog tekuće pandemije korona virusa morali da budu udaljeni međusobno dva metra i da nose zaštitne maske na licima.\n“Njuzer” ukazuje da je guverner Alabame, koja je među državama pogođenim tornado, suspendovao pravila društvenog distanciranja dok traje oluja. Guverner Misisipija je nazvao oluju “gorom od bila čega što su videli u deceniji”, dok je njegov kolega iz Džordžije rekao da su mnogi koji su izgubili svoje kuće u tornadu izgubili i poslove zbog pandemije korona virusa.\n"DOLAZI TUGA, ZAPITAJTE SE..." Tornado je u Americi odneo brojne živote, a pevačica Tajči javnosti poslala VAŽNU PORUKU I APEL\n- Sada su bukvalno izgubili sve što su imali – rekao je Brajan Kemp, guverner Džordžije.\nCNN prenosi da se četvoročlana porodica iz Četsvorta u Džordžiji, koja je pogođena tornadom u nedelju uveče, sakrila ispod madraca u prikolici i da pravim čudom niko nije bio povređen. Porodica je nakon prolaska oluje tragala po ruševinama za svojom imovinom i grlila se sa prijateljima, a CNN ukazuje da niko od njih nije nosio maske.\n- Mislim da sada niko ne razmišlja o korona virusu. Oni samo pokušavaju da povrate svoje stvari i sastave svoje živote – rekla je Kajla Šumejker, rođaka porodice.\nU oluji su najteže pogođena područja Vašingtona, Delavera, Merilenda, Severne i Zapadne Virdžinije, Nju Džersija i Pensilvanije.\nTornado protutnjao Holandijom: Nosio sve što mu se našlo na putu (VIDEO)\nTornado će biti sve češća pojava u Srbiji, a jedan deo naše zemlje je IDEALNO TLO za ovu oluju\nPunih 27 godina hiljade ljudi se žalilo da im neko KRADE HRANU iz kuća: Kada je lopov konačno uhvaćen, otkrivena je NEVEROVATNA PRIČA\nAnđelika izgleda kao ŽIVA BARBIKA, ali NE SVOJOM VOLJOM. Kad čujete ko stoji iza svega, bićete UŽASNUTI (FOTO)\nAnđelika Kenova iz Rusije uspela je da se probije u svetu interneta zbog svog izgleda, pošto posle brojnih operacija ona podseća na žive lutke.


Srpske klompe za ruske lekare: Putuje 90.000 pari obuće - Biznis Telegraf.rs\n05/10/21 | 12:36\nSledeće godine očekuje se izvoz u Rusiju oko 250.000 pari ove vrste obuće\nTržištu Ruske Federacije do kraja godine biće isporučeno 90.000 pari obuće za specijalne namene, proizvedenih u Srbiji, za lekare, medicinsko osoblje i prodavce u trgovinskom lancima. Izvozne ugovore, uz podršku Privredne komore Srbije, potpisalo je pet domaćih kompanija sa distributerom Etalon Centar iz Moskve.\nSledeće godine očekuje se izvoz u Rusiju oko 250.000 pari ove vrste obuće.\nOd jula 2021. godine u Rusiju je izvezeno 50.000 pari obuće, a očekujemo da će u 2022. ukupan izvoz srpske odeće i obuće za specijalne namene, preko holdinga Etalon centar, premašiti četiri miliona evra, rekao je Dejan Delić, direktor predstavništva PКS u Moskvi.\n„S obzirom na potencijal plasmana obuće i odeće u Rusiju, izazov za naše proizvođače i izvoznike biće angažovanje i obučavanje novih radnika i eksperata. Svakako da će stabilan izvoz dati sigurnost daljem proširenju proizvodnih kapaciteta i realizaciji izvoznih poslova u čemu će kompanije imati punu podršku Predstavništva PКS u Rusiji“, dodao je Delić i najavio učešće naših kompanija na Međunarodnom sajmu bezbednosti i zaštite na radu početkom decembra u Moskvi.\n“Brend srpskih proizvoda popularan je u Rusiji, jer potrošače asocira na kvalitet i tradiciju proizvodnje u šta smo se i uverili tokom sastanaka sa predstavnicima privrede i poseta kompanijama u Srbiji. Naši planovi za sledeću sezonu jesu dalji plasman srpske obuće za medicinske ustanove i apoteke, zatim dečje odeće i obuće, anatomskih uložaka, kamuflažne i modne odeće specijalizovanu za lov i ribolov. Planiramo i da iz Srbije uvozimo radnu i zaštitnu obuću za varioce i vatrogasce“, rekao je Denis Osipov, vlasnik holdinga Etalon Centar.\nAnaliziraćemo i podsticaje države usmerene ka proširenju domaćih proizvodnih kapaciteta i otvaranje sopstvene proizvodnje tekstilnih proizvoda za specijalne namene radi izvoza na treća tržišta, dodao je Osipov.\nSrpski izvoz u Rusiju u prvoj polovini 2021. povećan je za 17 odsto i premašio je 520 miliona dolara, a očekuje se do kraja godine da bude preko milijardu dolara.


Može li se Katalonija odvojiti od Španije bez krvi - 12.09.2017, Sputnik Srbija\nReferendum prvog oktobra sigurno će značiti jedan istorijski iskorak u katalonskom nacionalizmu i nisam siguran da se ti sukobi mogu na miru rešavati, kaže za... 12.09.2017, Sputnik Srbija\n20:25 12.09.2017 (Osveženo: 14:04 14.09.2017)\n© REUTERS / Albert GeaKatalonska zastava\nDa Španiju čeka burna jesen, potvrđuje protest skoro milion Katalonaca koji su na dan Dijade, nacionalnog praznika ove bogate, severoistočne španske pokrajine, u Barseloni zatražili otcepljenje od Španije, svega tri nedelje uoči referenduma o nezavisnosti koji Madrid strogo zabranjuje.\nTrivo Inđić, bivši ambasador Srbije u Španiji, za Sputnjik objašnjava razloge katalonskog nezadovoljstva i želju za secesijom. Kako kaže, katalonski nacionalizam nije novijeg datuma i ima svoje istorijske korene jer borba Katalonaca za otcepljenje od Madrida traje praktično dva veka, otkada su, podseća, manje-više silom prisajedinjeni Španiji.\n7 Septembar 2017, 12:22\n„Sve to vreme, uključujući sedamdesete i osamdesete godine prošlog veka, Katalonija nije imala zaštićen kulturni identitet, a tu pre svega mislim na jezik. Za vreme Frankove diktature ’katalan‘ ili katalonski jezik je postao domaći jezik, a represija prema svima koji su pokušavali javno da govore katalonski ili da ga uključe u javnu upravu kao službeni jezik, bila je zaista krajnje ekstremna. Zato i postoji istorijsko negodovanje i distanciranje od Madrida“, napominje Inđić.\nVećina katalonskih mislilaca i političara, podseća iskusni diplomata, smatrala je da Španija treba da bude federalna zemlja, zemlja ravnopravnih teritorijalno-političkih jedinica koje bi zahvatale i još neke takozvane „istorijske“ regione, kao što je zemlja Baska — Baskija, Galisija i Katalonija.\n„Međutim, taj federalistički san o Španiji nije se ostvario ni onog trenutka kada je Španija 1977. godine postala ustavna parlamentarna monarhija. Taj novi, postfrankovski španski ustav priznaje samo jednu naciju — Špance, dok u nekim regionima dopušta upotrebu lokalnog jezika kao zvaničnog jezika, to jest i katalonskog. Jedan od glavnih motiva za proteste Katalonaca, pored ovog istorijskog iskustva, jeste i to što je odlučivanje u Madridu, dakle na jednom centralnom nivou koji ne može uvek da vodi računa o lokalnim potrebama. To se naročito vidi u slučaju aerodrome, luka, a da ne govorim o spoljnoj politici Katalonije“, objašnjava Inđić.\n26 Jul 2017, 23:05\nKako kaže, poreski sistem je takođe nešto što vređa Katalonce, jer oni smatraju da većina katalonskog novca odlazi u Madrid i da njime zapravo drugi raspolažu.\n„Katalonija je jedna od najrazvijenijih španskih teritorija i jedan od najranije industrijalizovanih delova te zemlje, pa ih u velikoj meri pogađa da se o prihodima sa te teritorije odlučuje u nekom udaljenom centru na koji oni nemaju velikog uticaja. Katalonija je, istorijski gledano, širi pojam i zahvata i neke delove južne Francuske gde se govori katalonski jezik, a prvi oblici katalonskog nacionalizma u novije vreme bili su želja da Katalonija kao evropska regija uđe u sistem Evropske unije. Međutim, to se još nije desilo“, kaže Inđić.\nPrema njegovim rečima, katalonskom nacionalizmu se oštro protivi madridski centralizam, pogotovo desničarska Rahojeva vlada.\n„Stav Madrida je, po mom osećanju, previše represivan i uporno se brani ta koncepcija unitarne, centralističke Španije. Mislim da bi u tom dijalogu koji je začet od povratka demokratije u Španiju sedamdesetih godina, sa takozvanim Žordijem Pužolom i Arturom Masom kao vođama katalonskog nacionalizma, mogao da uključi i neke razgovore o elementima federalizacije Španije, ali to se nije desilo. U tom smislu se Katalonci i dalje radikalizuju, recimo uveli su katalonski jezik kao obavezan jezik u nastavu, u službene poslove i medije, i oni sada idu dalje, žele da zaista nezavisno odlučuju o poslovima Katalonije“, ističe Inđić.\nUstavni sud Španije ukinuo katalonski zakon\n12 Septembar 2017, 16:56\nOn dodaje da u ovom trenutku nije lako sa sigurnošću prognozirati ishod predstojećeg referenduma.\n„Teško je sakupiti većinu od preko 50 odsto Katalonaca koja bi se na referendumu izjasnila za otcepljenje od Španije, ali i ove poslednje demonstracije pokazuju da broj tih pristalica postepeno raste. To dovodi do vrlo ozbiljnih konfrontacija sa Madridom uključujući i naloge za hapšenje parlamentaraca u lokalnom katalonskom parlamentu i gradonačelnika koji su za referendum. Svakako je da su mogući i sukobi zbog postojanja ekstremista i na jednoj i na drugoj strani, tako da je situacija dosta neizvesna. Referendum prvog oktobra sigurno će značiti jedan istorijski iskorak u tom katalonskom nacionalizmu i ja nisam siguran da se na miru mogu rešavati ti sukobi. Sigurno je da će biti demonstracija i zahteva, pa i sukoba sa policijom jer Rahoj je obećao i upotrebu vojne sile i i svih mogućih mera u tom obračunu sa katalonskim nacionalizmom. To naravno nije dobro i trebalo bi sačuvati jednu vrstu civilizovanog dijaloga“, upozorava Inđić.\nKatalonci su, kaže diplomata, bili daleko umereniji nego baskijski nacionalisti, pristalice baskijskog nacionalizma, takozvane ETE, ali se pokazalo da su Katalonci na neki način veštiji igrači i da računaju na duže staze od Baskijaca.\nNa pitanje da li se može očekivati da se Katalonija otcepi u nekom trenutku, Inđić kaže da Katalonija ima dosta stanovnika koji potiču iz drugih teritorija Španije i koji sigurno neće slediti ove korake katalonskih nacionalista.\nZaoštrava se u Kataloniji: Policiji naloženo da zapleni glasačke kutije\n12 Septembar 2017, 17:15\n„Situacija je 50 prema 50 odsto. Ako referendum i bude uspešan, to neće biti sa nekom apsolutnom većinom, ali mislim da postoji i takva mogućnost i da na to treba računati. Međutim, dokle god taj centralizam Madrida ne omekša sporovi će trajati. Španija ima različite i jezike i politička iskustva kada je reč o teritorijama i trebalo bi uzeti u obzir te razlike. To ovaj važeći ustav nije uradio i svakako bi moglo da se razgovara o njegovim promenama — da se prizna pravo nacionalnosti i drugim narodima sem Špancima, da se prizna politički subjektivitet koji bi prevazilazio sadašnje ideje o autonomijama. Španija je danas zajednica 17 regionalnih autonomija ograničenog dometa i sigurno je da bi prenos ili delegiranje vlasti iz centra na te autonomije bio plodonosniji način nego tvrdo insistiranje španske desnice, pa i Socijalističke partije Španije, na centralizmu“, zaključuje Inđić.\nPodsećanja radi, katalonski nacionalisti godinama neuspešno pokušavaju da dobiju odobrenje španske centralne vlade da održe referendum o nezavisnosti, poput onog koji je održan 2014. u Škotskoj, a na kom su birači dali negativan odgovor.\nNakon što su prošle godine prvi put osvojile jasnu većinu u regionalnom katalonskom parlamentu, pristalice otcepljenja su promenile taktiku i usvojile plan da postignu nezavisnost sredinom 2017. Međutim, taj plan je u junu naišao na poteškoće kada je Pudždemonova koaliciona vlada izgubila podršku manje antikapitalističke partije CUP, a time i jasnu većinu u parlamentu.


Rat je pogodio i susedne regione Etiopije Amharu i Afar, gde je obnova počela nakon što su se snage Tigraja povukle nazad u svoj region krajem decembra\nUjedinjene nacije saopštile su danas da je distribucija hrane u blokiranom etiopijskom regionu Tigraju dostigla najniži nivo svih vremena, dok se smatra da je više od 50.000 dece ozbiljno neuhranjeno.\nHumanitarna agencija UN navela je da su zalihe pomoći u hrani i gorivu skoro u potpunosti iscrpljene u Tigraju, gde ima oko šest miliona ljudi i gde je vladina blokada uvedena krajem juna 2021. u pokušaju da se spreči da zalihe dođu do ovog regiona i tako i snagama koje se bore protiv etiopskih i savezničkih trupa, preneo je AP.\nUslovi pod blokadom postali su toliko strašni da je Međunarodni komitet Crvenog krsta u saopštenju ove nedelje rekao da neki lekari u Tigraju sada koriste so za čišćenje rana, dele lekove sa isteklim rokom trajanja i ponovo koriste predmete za jednokratnu upotrebu kao što su drenažni kanali i rukavice.\nRat je, takođe, pogodio susedne regione Etiopije Amharu i Afar, gde je obnova počela nakon što su se snage Tigraja povukle nazad u svoj region krajem decembra.\nNeprijatelj kog Mao nije mogao da pobedi: Kako je jedan nepromišljeni potez doveo do istorijske gladi\nTeroristi Islamske države izvršili pokolj u vojnoj bazi: Ubijeno 11 iračkih vojnika\nPrvi masakr u 2022: Broj mrtvih će tek da raste, među žrtvama i petoro dece!\nUN su navele da je više od pola miliona ljudi u Amhari primilo pomoć u hrani tokom prethodne sedmice, dok je za to vreme pomoć u hrani stigla je samo za oko 10.000 ljudi u Tigraju.\nTigraj glad Etiopija deca humanitarna kriza


Od danas zabrana saobraćaja za teretnjake preko 7,5 tona – TVTeuta\nOd danas zabrana saobraćaja za teretnjake preko 7,5 tona\nPrej tvteuta08:55 15 Jul 2021\nOd danas (15.07.) do 1. septembra 2021. godine privremeno se zabranjuje saobraćaj teretnih motronih vozila čija najveća dozvoljena masa prelazi 7,5 tona.\nSaobraćaj se zabranjuje svakim danom od 17.00 do 22.00 časa na djelovima magistralnih puteva:\nM-2: Podgorica – Sotonići – Petrovac;\nM-2 i M-4: granični prelaz Debeli Brijeg – Herceg Novi – Kotor – Tivat – Budva – Bar – granični prelaz Sukobin;\nM – 2.3: Podgorica – Cetinje – Budva.\nUsljed očekivane pojačane frekvencije saobraćaja u narednom periodu, na pojedinim putnim pravcima u Crnoj Gori i postojanja mogućnosti za njegovim otežanim odvijanjem, u cilju stvaranja neophodnih preduslova za nesmetan promet saobraćaja ljudi, vozila i roba, zabranjuje se saobraćaj teretnih motornih vozila čija najveća dozvoljena masa prelazi 7.5 tona od 15. jula do 1. septembra 2021. godine na navedenim djelovima magistralinih puteva.\nOva zabarana se ne odnosi na vozila sa prvenstvom prolaza, vozila za održavanje puteva i PTT instalacija, vozila za pomoć na putu, specijalna vozila za prevoz životinja, betona i asfaltne mase kao i hladnjače koje prevoze kvarljivu robu.\nTakođe, zabrana saobraćaja teretnih vozila na dionici iz tačke 2. se ne osnosi ni na vozila za prevoz opasnih materija na djelu magistralnog puta M-2 granični prelaz Debeli Brijeg preko Herceg Novog i Kamenara do kružnog toka u mjestu Lipci.


Telefoni za šumadijska sela : Nadlanu.com\nTelefoni za šumadijska sela\nEkipe Telekoma Srbije počele su juče da aktiviraju prve bežične fiksne telefone u nekoliko šumadijskih sela, što je korisnike koštalo po 10.000 dinara. Direktor sektora usluga Telekoma u Kragujevcu Zoran Kipić rekao je da će bežičnu fiksnu telefoniju tokom dana dobiti žitelji podrudničkih sela Ljuljaci, Kamenica, Veliki Šenj, Mala Vrbica, Pajazitovo, Ugljarevac i Kneževac.\n- Bežična fiksna telefonija namenjena je, pre svega, seoskom području, gde je veoma skupo i gotovo nemoguće razvlačiti kablove zbog jednog ili nekoliko telefonskih brojeva i gde se zbog razuđenosti domaćinstava na priključak čeka nekoliko godina - objasnio je on. Kipić je rekao da je u prvoj fazi postavljeno osam baznih stanica koje omogućavaju priključenje više od 9.000 korisnika, dok će u sve tri faze u centralnoj Srbiji biti postavljeno 60 baznih stanica, s mogućnošću 30.000 priključaka na fiksnu telefoniju.\n- Interesovanje je veliko i za mesec dana primili smo više od 6.000 zahteva - dodao je on i za danas najavio aktiviranje bežičnih telefona u opštini Stragari, a dan kasnije u Natalincima kod Topole. Naglasivši da će do kraja januara ove godine svi koji su podneli zahtev imati bežične fiksne telefone, Kipić je precizirao da je u cenu od 10.000 dinara uračunat telefonski aparat, s tim da je pretplata 78 dinara, kao i za klasičan priključak, a za sve je ista i cena impulsa i ostalih usluga Telekoma Srbija.


Iran upravo proizvodi novi model vojnog aviona! - alo.rs\nSPREMA SE VELIKO IZNENAĐENJE Iran upravo proizvodi novi model vojnog aviona!\nAUTOR: Alo.rs/Tasnim News/V.M. DATUM I VREME: 25.05.2020. 07:00\nAmerikanci pomno prate šta se dešava.\nKomandant iranskih vazduhoplovnih snaga, general Mohamad Zalbejdži, poručio je kako će Iran uskoro predstaviti novi vojni avion domaće proizvodnje. Pritom je istakao kako iranski razvoj na tom području napreduje istim tempom kao i u slučaju drugih zemalja, uprkos sankcijama.\n- Ostvarili smo znatan progres u dizajniranju raznih vrsta aviona, zahvaljujući stručnjacima iz naših vazduhoplovnih snaga i sa njima povezanim kompanijama - rekao je Zalbejdži.\nNije otkrio kada bi tačno Iran trebao da predstavi taj novi avion, ni o kakvom se tačno vojnom avionu radi, ali je istakao kako će to biti "uskoro". Kao primer napretka podsetio je na iranski vojni avion "Kowsar".\n- Prošle godine za vreme vojne parade svi su imali priliku da vide "Kowsar" u letu. Reč je o avionu čiji su sistemi među najnaprednijim na svetu - rekao je.\nPodsetimo, Iran je 2018. pokrenuo masovnu proizvodnju "Kowsara", vojnog aviona četvrte generacije koji se u potpunosti proizvodi u Iranu. Ipak, stručnjaci za avione van Irana nisu impresionirani "Kowsarom" i navode kako je reč o već zastareloj kopiji američkog vojnog aviona "Northrop F-5" (Iran ne osporava da je Kowsar napravljen "po modelu" F-5).\nMasovni ubica koji je masakrirao 51 osobu uz srpsku muziku traži da održi završnu reč na sudu!\nNajmanje 40 ranjenih, vojska ne može da veruje ko stoji iza napada!\nSlao joj slike u gaćama, a onda se ubio u šumi, na kraju su ga sahranjivali 5 dana sa PRENOSOM UŽIVO! (FOTO, VIDEO)\nMladež na ovim mestima donosi ogromnu sreću u životu: Proverite da li ste vi "odabrani" za blagodati\nRatni brodovi Venecuele krenuli ka iranskim naftnim tankerima!


Blic\t10.10.2018 10:20\nPredstavnice inicijative 'Mame su zakon' zalažu se da svaka porodilja u Srbiji prima minimalac dok je na porodiljskom odsustvu, iako nije ostvarila pravo na punu nadoknadu, rečeno je danas na sastanku predstavnica te inicijative sa savetnicama ministarke zadužene za demografiju i populacionu politiku Slavice Đukić Dejanović.\nNaglašeno je da je ženama teško da vežu 18 meseci kako bi ostvarile pravo na punu nadoknadu za vreme porodiljskog odsustva i odsustva radi nege deteta. Istaknuto je da se to u praksi ne dešava zbog toga što žene ne žele da rade, već zato što nemaju gde da rade i da godinama volontiraju u državnim firmama, rade na crno i preko omladinskih zadruga zbog čega su "praktično nevidljive za sistem".\nSavetnice ministarke Đukić Dejanović istakle su da su svesne problema da se današnje porodice ohrabre da dobiju prvo dete navodeći da je u 2017. godini rođeno 1.000 "prvih beba" manje nego u 2016. godini. Ocenile su da taj podatak može da bude posledica migracije stanovništva i odlaska velikog broja mladih iz Srbije. Savetnice su navele da će proslediti ministarki predložene izmene zakona, kao i da će je detaljno informisati o stavkama koje se, pre svega, tiču "nevidljivih radnica".


Lanjski prihodi od akciza manji za 3,9 miliona nego 2017. | Analitika - Informativni Portal\nDRI izvršila ocjenu primjene kriterijuma fiskalne odgovornosti u 2018.\nDržavna revizorska institucija je izvršila ocjenu primjene kriterijuma fiskalne odgovornosti u 2018. godini.\nObjavljeno: 22. 10. 2019 - 10:07 Promjenite veličinu teksta: A A A\nIzdaci iskazani u Predlogu zakona o završnom računu budžeta Crne Gore za 2018. godinu umanjeni za izuzeća iz limita potrošnje iznose 1.869,77 mil. eura, što je za 24,12 miliona eura manje od limita potrošnje utvrđenog Zakonom o izmjenama zakona o budžetu iz avgusta mjeseca, te je ispunjen utvrđeni limit potrošnje;\nStatički indikatori koji se odnose na plan i izvršenje Budžeta u 2018. godini, pokazuju da su od utvrđenih osam indikatora realizovana dva koja se odnose na kriterijume da tekući prihodi i donacije budu veći od tekućih izdataka i transfera, dok indikatori koji se odnose na ostvarenje primarnog budžetskog suficita, učešća gotovinskog deficita u nominalnom BDP-u do 3% i učešća javnog duga u nominalnom BDP-u do 60% nijesu realizovani.\nKada je u pitanju odnos plana i izvršenja u 2018. godini realizovani su svi predviđeni indikatori, dok je upoređivanjem podataka izvršenja budžeta, kao odnos 2018. sa 2017. godinom, utvrđeno da je od predviđena tri indikatora realizovan jedan.\nAnalizirajući indikator lokalne samouprave u procesu planiranja i izvršenja budžeta opština za 2018. godinu, utvrđeno je da je ostvarena djelimična realizacija ovog indikatora, pri čemu je u procesu planiranja i izvršenja budžeta za 2018. godinu, indikator ispunjen kod 10 opština.\nIzvještaj o ocjeni primjene kriterijuma fiskalne odgovornosti u 2018. godine je dostupan na zvaničnoj internet stranici DRI, www.dri.co.me.


Afganistan nastavlja da bude u središtu centralnoazijskih ....\nNaslovnica Analiza Odnosi Pakistana i Afganistana: Ciljevi i granice Islamabada\nOdnosi Pakistana i Afganistana: Ciljevi i granice Islamabada\nPISjournal – Afganistan nastavlja da bude u središtu centralnoazijskih pa čak i bliskoistočnih razvijanja sa različitim akterima koji nastoje da uspostave nove odnose sa zemljom kojom upravlja nova vlada. Zaista, povlačenjem koalicije, predvođene SAD-om, iz Afganistana i ponovno zauzimanje političke vlasti od strane Talibana, zemlje regiona modificiraju svoj pristup kako bi odgovorili nadolazećim scenarijima. Za obližnje zemlje poput Kine, Rusije, Irana, centralnoazijskih republika, Indije i Pakistana, politički, ekonomski i sigurnosni rizici u Afganistanu i dalje su visoki.\nIstočni komšija Afganistana, Pakistan, u međuvremenu se sprema da se pozabavi političkim i sigurnosnim promjenama i svim onim što budućnost može donijeti u zemlju. Islamabad je nesumnjivo igrao glavnu ulogu u upravljanju Afganistanom, od čega je najvažniji ishod ponovna pojava Talibana. Godinama, pakistanska obavještajna služba (ISI) je igrala ključnu ulogu u kontinuiranoj borbi ove militantne grupe protiv okupacije Zapada tako što su potajno podržavali Talibane.\nDurand linija: Još jedan poseban cilj Pakistana u Afganistanu je rješavanje višedecenijskog pitanja linije Durand. Decenijama su mnoge afganistanske vlade odbijale prihvatiti pakistanski suverenitet nad granicom. Granica od 2.430 kilometara razdvaja zapadne Paštune sa sjedištem u Pakistanu i istočne Paštune sa sjedištem u Afganistanu. Osim toga, pitanje Kašmira važno je i strateško za Pakistan. Nezavisnost Bangladeša 1971. godine zabrinula je Islamabad zbog “Paštunistana”. Od sticanja nezavisnosti, Pakistan je bio poprište rivalstva među etničkim grupama Pandžabisa, Sindija, Balučija i Paštuna radi kontrole moći. S iskustvom u Bangladešu, Paštuni mogu poći istim putem, posebno ako su iznijeli separatističke zahtjeve, ali svaki put bi Islamabad to ugušio.\nPrethodni članakIzuzetnost Amerike bit će na kraju njen sunovrat\nNaredni članakTri lekcije iz dvodecenijskog neuspjeha\nFenomen rata iz perspektive realizma i liberalizma u međunarodnim odnosima\nŠta pokreće nove antiiranske optužbe Vijeća za saradnju?\nStabilan Afganistan je ogromna pobjeda za Kinu i zato Amerika to neće dozvoliti\nDa li Biden normalizuje Trumpovu vanjsku politiku?\nKako su se snovi američkih neokonzervativaca pretvorili u prah?\nBudućnost Afganistana i razlog važnosti Kine\nMir bez krvi: Novonastali mehanizam za okončanje krize u Siriji


Vučić se sastao sa patrijarhom Irinejom\nPredsednik Srbije Aleksandar Vučić sastao se sa patrijarhom Srpske pravoslavne crkve (SPC) Irinejom.\nVučić je, kako se navodi u saopštenju na zvaničnoj internet stranici predsednika Srbije, izvestio patrijarha o pregovorima o Kosovu, koji su početkom meseca vođeni u Vašingtonu i Briselu, kao i o razgovorima vođenim sa svetskim državnicima.\nVučić i premijer Kosova Avdulah (Avdullah) Hoti potpisali su 4. septembra u Beloj kući u prisustvu američkog predsednika Donalda Trampa (Trump) Sporazum o normalizaciji ekonomskih odnosa.\nBela kuća: Srbija i Kosovo potpisuju dokument uz Trampovo prisustvo\nNakon sastanka u Vašingtonu, Vučić i Hoti su 7. septembra u Briselu potvrdili da su otvorili teme oko Zajednice opština sa srpskom većinom, finansijskih potraživanja i imovine. Tada naveli da su usaglasili stavove oko nestalih, raseljenih i ekonomske saradnje.\nReči je, navodi se dalje u saopštenju, bilo i o položaju srpskog naroda na Kosovu, u Crnoj Gori, Hrvatskoj, Republici Srpskoj ali i drugim delovima Bosne i Hercegovine.\nPosebna pažnja, ističe se, posvećena je najavi niza ambicioznih pojekata za budućnost Srbije.\nPatrijarh je iskazao posebno interesovanje za ulaganja države u unapređenje zdravstvenog sistema i naročito pohvalio činjenicu da je država ubrzano pokrenula radove na rekonstrukciji deset opštih bolnica, kao i radove na izgradnji novog Kliničkog centra Srbije u Beogradu, navodi se u saopštenju.\nVučić je, kako se ističe, napomenuo da je reč samo o prvoj fazi, te da je u planu rekonstrukcija još 30 opštih bolnica, kao i izgradnja kliničkih centara u Novom Sadu i Kragujevcu.\nSastanku su prisustvovali vikarni episkop remezijanski Stefan, lični sekretar patrijarha Dejan Nakić i generalni sekretar predsednika Republike Srbije Nikola Selaković.


Antiratni protesti i hapšenja širom Rusije\nProtesti protiv invazije Rusije na Ukrajinu izbili su u 53 grada širom Rusije, a policija je uhapsila više od 1.700 ljudi.\n1 Anti-ratni demonstranti u Sankt Peterburgu protestirali su u četvrtak,24. februara, protiv odluke Vladimira Putina da odobri vojnu operaciju u Ukrajini.\n2 Uhapšeni demonstrant sa sloganom "Mir svijetu" na čelu u autobusu tokom antiratnog protesta, nakon što je ruski predsjednik Vladimir Putin odobrio vojnu operaciju u Ukrajini, u Sankt Peterburgu, Rusija, 24. februara 2022.\n3 Demonstrant pokazuje plakat na kojem piše "Ne ratu!" tokom antiratnog protesta u Sankt Peterburgu, 24. februara 2022.\n4 Policajci privode demonstranta tokom protesta protiv ruske invazije Ukrajine u Moskvi, 24. februara 2022.\nRuski predsjednik Vladimir Putin pokrenuo je u četvrtak ujutro invaziju na Ukrajinu punog razmjera, ubivši više od stotinu ljudi i pokrenuvši upozorenja zapadnih lidera o sankcijama bez presedana. Ruski zračni napadi pogodili su vojne objekte širom zemlje, a kopnene snage su krenule sa sjevera, juga i istoka, prisiljavajući mnoge Ukrajince da napuste svoje domove uz zvuke bombardiranja.


Po indeksu ekonomskih sloboda Srbija 2021. na 72. mestu od 165 zemalja - Boom93\nPrema ekonomskim istraživanjima objavljenim u naučnim časopisima, ljudi koji žive u ekonomski slobodnijim državama, kako se navodi, imaju viši standard života, više političkih i gradjanskih sloboda i žive duže.\n“Pored toga što je javni sektor skup, on je i veoma neefikasan u poredjenju sa evropskim zemljama, usled fenomena zarobljene države. Javna preduzeća se posmatraju kao partijski plen, a ne kao servis gradjana, dok je državna administracija slabih kapaciteta usled političkog nepotizma prilikom zapošljavanja i napredovanja”, ocenio je Institut Frejzer.\nPrema Indeksu ekonomskih sloboda neophodno je da Srbija sprovede dubinske reforme, pre svega u oblasti pravosudja, državne administracije i poslovne regulacije.\nSlobodna trgovina, iako načelno proklamovana, ipak se, kako je ocenjeno, praktično otežava lošim propisima, poslovna regulacija guši preduzetničku inicijativu i nameće visoke administrativne troškove, a zakoni se ne primenjuju podjednako prema svima.\nOznakeekonomske slobode istraživanje Srbija


Poziv na Četvrtu akciju čišćenja reke Rasine – nedelja 04. jun 2017. – In Medija\nPoziv na Četvrtu akciju čišćenja reke Rasine – nedelja 04. jun 2017.\nDatum objave: 03.06.2017.\nU nedelju 04. juna 2017. održaće se četvrta po redu akcija čišćenja reke Rasine, a pokretač akcije dr Aleksandar Milutinović poziva sve zaljubljenike u prirodu i reke da dođu u 10:00 časova na zborno mesto – kod brane (Agro-Eksport) – odakle će se krenuti u akciju čišćenja.\n“Radiće se na potezu od brane pa uzvodno. Očekujem veći broj akcijaša nego prošli put i zamolio bih ljude iz ovog dela toka reke Rasine daju svoj lični doprinos i pridruže se akciji. Ponesite rukavice, čizme, kese za smeće a možda i mi uspemo da dobavimo i džakove.\nBilo bi lepo da ovaj put učešće uzmu i svi viđeniji ljudi na lokalu (koji sebe smatraju bitnim po bogatstvu materijalnom, po funkcijama, po uticaju, po moralnim kvalitetima, ili oni koje i okolina tako gleda), jer će sve ovo biti lakše i imati veći uspeh kod običnog sveta.” rekao je dr Milutinović\nČekamo vas. Dođite da se družimo Rasini na korist – “Za Rasinu i njene pritoke”\nNe bacajte smeće bilo gde a naročito u reke – nemate izgovor.


Sokobanjska kotlina je značajno stanište u Evropi ugrožene sove - buljine - Sokobanjsko Ekološko Društvo\nPostavio admin na 7 oktobra, 2020\nNa listi novoproglašenih IBA područja (Important Bird Area – značajno područje za ptice) našla se i Sokobanjska kotlina, kao značajno stanište najveće evropske sove – buljine koja je ugrožena na nivou Evrope.\nListu predloga IBA područja napravilo je Društvo za zaštitu i proučavanje ptica Srbije, na osnovu sprovedenih terenskih istraživanja i dostupnih podataka. U delu istraživanja na teritoriji opštine Sokobanja učestovali su i članovi Sokobanjskog ekološkog društva.\nZa proglašenja IBA područja nadležna je krovna svetska organizacija za proučavanje ptica, zaštitu njihovih staništa i svetske biološke raznovrsnosti – BirdLife International.\nGranice IBA područja „Sokobanjska kotlina“\nNovo IBA područje „Sokobanjska kotlina“ ima površinu nešto veću od 25 hiljada hektara a na sajtu ove međunarodne organizacije opisano je na sledeći način: „Područje je vrlo heterogeno i predstavlja mozaik obradivog zemljišta, listopadnih šuma, livada i voćnjaka, posebno prema brdskim predelima u južnom i severnom delu IBA“. Kako dalje stoji na sajtu Birdlife International, istraživanje je pokazalo da na području živi 7-10 gnezdećih parova buljine.\nBuljina, najveća sova Evrope i jedna od najvećih sova na svetu\nBuljina (lat. Bubo bubo) najčešće naseljava klisure, kanjone, planinska područja, stepe i polupustinje, šume, a gnezdi se u zaklonima u stenama, na tlu, povremeno na ruševinama starih građevina ili lesnim odsecima. Ishrana joj je vrlo raznovrsna i sastoji se pretežno od sisara i ptica (glodara, ježeva, zečeva, vrana, vodenih ptica, drugih ptica grabljivica, drugih vrsta sova itd). U Srbiji je redovna gnezdarica čija je populacija procenjena na 300 – 400 gnezdećih parova.\nLista IBA područja ažurirana je u petak, 2. oktobra, a Srbija sada ima 79 globalno prepoznatih značajnih područja za ptice koja zajedno obuhvataju 29,2% površine zemlje.


Irak: Koalicione snage ubili tri osobe osumnjičene za terorizam\nAmerička vojska je saopštila da su pripadnici koalicionih snaga u današnjim akcijama protiv pripadnika Al kaide zapadno od Ramadija i južno od Bagdada u Iraku, ubili tri osobe osumnjičene za terorizam i zarobili 16. U napadu automobilom bombom u Faludži na kolonu svatova na svadbi jednog iračkog policajca, poginulo je najmanje pet ljudi, a još jedna osoba je poginula u eksploziji mine u prestonici. Irački predsednik Džalal Talabani se u međuvremenu pojavio na iračkoj teleiziji prvi put otkako je u nedelju prebačen na lečenje u Jordan. Talibani je rekao da se dobro oseća i da će se zdrav vratiti u Irak da bi nastavio da služi iračkom narodu. Talabani se u Amanu oporavlja od iscrpljenosti i dehidracije.\nAhmadinedžad u subotu će doputovati u Saudijsku Arabiju\nIranski i saudijski zvaničnici su saopštili da će iranski predsednik Mahmud Ahmadinedžad u subotu doputovati u Saudijsku Arabiju na razgovore o rešavanju sukoba na Bliskom istoku. Jedan saudijski zvaničnik je danas saopštio novinarima u Rijadu da će se Ahmadinedžad nakratko sastati i sa kraljem Abdulahom. Iranski i saudijski zvaničnici su se proteklih nedelja sastajali nekoliko puta da bi razgovarali o smanjenju napetosti u Libanu. Saudijska Arabija je taođe jedna od nekoliko arapskih država koje su izrazile bojazan zbog sve većeg iranskog uticaja na Bliskom istoku.\nKina zatražila od Irana da uloži veće napore u rešavanje spora\nPortparol kineskog Ministarstva inostranih poslova je na redovnoj konferenciji za novinare zatražio od Irana da uloži veće napore u rešavanje spora oko svog nuklearnog programa i prekine obogaćivanje uranijuma. Ćin Gang je istovremeno zatražio od međunarodne zajednice da sačuva mir i pokuša da nastavi pregovore i van okvira Saveta bezbednosti Ujedinjenih nacija. U saopštenju kineskog Ministarstva inostranih poslova se navodi da je ministar Li Žaošing, tokm današnjeg sastanka sa zamenikom iranskog ministra inostranih poslova Abasom Erakčijem u Pekingu, ponovio da Kina želi miroljubivo rešenje spora.\nIzraelska vojska saopštila da su se njene snage povukle iz Nablusa\nIzraelska vojska saopštila je da su se njene snage povukle iz Nablusa na Zapadnoj obali posle petodnevne operacije u cilju hapšenja palestinskih ekstremista. Tokom operacije, izralske snage su uhapsile 11 Palestinaca i otkrile tri radionce za proizvodnju bombi, dok su u razmeni vatre ubile jednog palestinskog civila. Medjutim, izraelski list Ha'arec tvrdi da izraelska vojska nije uspela da uhapsi šest vodećih ekstremista za kojima je tragala. Izraelske snage u pre povlačenja ukinule i policijski čas u gusto naseljenom starom gradu u Nablusu, u kojem su desetine hiljada Palestinaca bile primorane da ostanu u svojim kućama tokom izraelske operacije.\nEvropska unija osnovala novu agenciju\nEU je osnovala novu agenciju čiji cilj će biti da pomogne članicama u suočavanju sa netolerancijom i rasizmom. Evropski zvaničnici su saopštili da će nova Agencija za fundamentalna prava zameniti i proširiti aktivnosti dosadašnjeg Centra za praćenje rasizma i ksenofobije. Agencija će prikupljati i analizirati podatke o tome kako članice primenjuju standarde ljudskih prava. Evropski komesar za pravdu i unutrašnje poslove, Franko Fratini, izjavio je da nova agencia odražava rešenost Unije da preduzme mere protiv onih koji podstiču mržnju. Medjutim, kritičari navode da agencija neće imati potrebna ovlašćenja da bi preuzela efikasne mere protiv onih koji krše ljudska prava.\nEvropski sindikati počeli kampanju protiv najavljenog plana Erbasa\nEvropski sindikati počeli su kampanju protiv najavljenog plana proizvodjača aviona Erbas da ukine 10 od ukupno 56 hiljada radnih mesta u okviru plana za finansijski oporavak. Štrajkovi i protesti su održani u nekoliko fabrika Erbasa u Nemačkoj, dok su radnici u Francuskoj najavili štrajk sledećeg četvrtka. U medjuvremenu, francuski premijer Dominik De Vilpen izjavio je da će njegova vlada izdvojiti 132 miliona dolara (100 miliona evra) za proizvodnju materijala kojise koriste u proizvodnji savremenih aviona. Erbas je pretrpeo gubitke zbog zastoja u isporukama njegovog najvećeg I najtraženijeg modela A-380.


Mikro agro krediti » Opportunity banka\nKrediti Mikro agro krediti\nZa Vaše gazdinstvo\nOd osnivanja do danas, uvek smo vodili računa o razvoju lokalnih zajednica, pogotovo u malim ruralnim sredinama udaljenim od gradova ili na njihovoj periferiji, u kojima finansijske usluge nisu lako dostupne. Naša misija je upravo da klijentima u malim ruralnim sredinama, omogućimo pristup finansijskim uslugama bez obzira na veličinu njihovog gazdinstva i time doprinesemo razvoju i osnaživanju lokalnih zajednica.\nPored komercijalnih poljoprivrednih gazdinstava kreditiramo i mala, nekomercijalna registrovana poljoprivredna gazdinstva. Malim porodičnim gazdinstvima koja se nekomercijalno bave poljoprivredom, ili imaju mešovite izvore prihoda, odobravamo mikro agro kredite koji podmiruju sve potrebe Vašeg gazdinstva.\nPrednosti naših mikro agro kredita su:\nfleksibilni instrumenti obezbeđenja\nplan otplate prilagođen Vašim mogućnostima i sezonalnosti Vašeg poslovanja\n360.000 RSD 12 meseci 34.205,84 RSD 7.200 RSD 410.470,14 RSD 24,75% 33,06%\nPoljoprivrednica i majka\nSlađana Prokić iz Bunara kraj Jagodine je nosilac poljoprivrednog gazdinstva sa 6 krava, 4 junice, 3 bika u tovu, krmačama, prasićima i ovcama. Slađana ima mlađeg sina Veljka sa posebnim potrebama zbog čijeg je lečenja svojevremeno morala da napusti posao u poljoprivrednoj zadruzi. Namera starijeg sina koji je apsolvent na prehrambenoj tehnologiji u Beogradu je da se nakon završetka studija vrati u rodni kraj, kupi svoj plac i pomogne roditeljima.


"Epl" kažnjen zbog nepoštovanja potrošača\n“Epl” kažnjen zbog nepoštovanja potrošača\n27. dec. 2011. 18:45 Objavljeno u VIJESTI IZ SVIJETA\nRIM, Italijanska agencija za zaštitu potrošača kaznila je kompaniju “Epl” sa 900.000 evra, jer nije obavijestila kupce da imaju pravo na tehničku podršku u periodu od dvije godine od kupovine određenog uređaja.\nAgencija je saopštila da je “Epl” umjesto toga, priznavao standardnu jednogodišnju garanciju za svoje proizvode, prenio je Bi-Bi-Si.\nU saopštenju se navodi da su kupci zbog toga morali dodatno da plaćaju “Eplu” za njegovu tehničku podršku, koja se djelimično preklapala sa besplatnom garancijom.\nZvaničnici “Epla” nisu bili dostupni za komentar.\nAgencija navodi da je kompanija kažnjena sa 400.000 evra, jer na svom veb-sajtu ili na prodajnim mjestima nije ukazala na dužinu važenja garantnog lista kako je propisano u italijanskom zakonu o zaštiti potrošača.\nDodatnih 500.000 evra firma će morati da plati, jer je ponudila kupcima svojih proizvoda da plate za dodatnu tehničku podršku.\n“Epl” će u roku od 90 dana morati da objavi jasne informacije o pravima potrošača na svom veb sajtu i da dopuni dvogodišnju garanciju na tehničke uređaje.\nKljučne riječi: epl, italijanska agencija za zastitu potrosaca, kazna\nPoništena kazna od 533 miliona dolara izrečena Eplu\nIzvršni direktor Epla prošle godine zaradio 8,75 miliona dolara\nZarada izvršnog direktora Epla 4,25 miliona dolara\nTojota plaća 17,35 miliona dolara zbog povrede propisa\nZabrana prodaje figure sa likom Stiva Džobsa\n“Epl”, “Fijat” i “Starbaks” pod istragom


jeftini stanovi : strana 2 : Južne vesti\nMihajlovićeva: Krajem avgusta izgradnja jeftinih stanova u Nišu i Vranju\n08:00, 16. 5. 2018.\nVojska, policija i službenici bezbednosti moći će da kupe stanove za 500 evra po kvadratu, a posle nekoliko najava da će gradnja ovih zgrada početi na proleće, ministarka Zorana Mihajlović je na Skupštini najavila da se krajem avgusta očekuje početak izgradnje u Nišu i Vranju.\n16:39, 2. 3. 2018.\n16:21, 5. 12. 2017.\nZa 450 evra po kvadratu - vojnici, policajci, mladi naučnici i bračni parovi moći će da kupe stanove u Nišu, obećao je predsednik Srbije Aleksandar Vučić. Prve rezultate ove “državne stanogradnje” širom Srbije Vučić je najavio za 3 godine.\nRektor: Pravni problemi koče izgradnju stanova za naučnike\n13:18, 19. 12. 2014.\nIzgradnja stanova za mlade naučnike u Ulici Branka Krsmanovića, započeta još pre 6 godina, u više navrata je prekidana zbog nerešenih imovinskih odnosa i nedostatka novca. Razlog poslednjeg prekida radova su pravni problemi, tvrdi rektor niškog Univerziteta Dragan Antić.\nJevtini stanovi gradiće se u više gradova\n01:00, 20. 8. 2009.\nNiš, Novi Sad i Beograd učestvovaće u projektu masovne izgradnje jeftinih stanova, tvrdi Ministar za infrastrukturu Milutin Mrkonjić.


Mandić: Važno je što je Vučić danas sa Srbima u Crnoj Gori - 01.11.2020, Sputnik Srbija\nMandić: Važno je što je Vučić danas sa Srbima u Crnoj Gori\nLider Demokratskog fronta Andrija Mandić izjavio je danas da je veoma važno što je predsednik Srbije Aleksandar Vučić danas sa srpskim narodom u Crnoj Gori i... 01.11.2020, Sputnik Srbija\npolitika, vesti, andrija mandić, aleksandar vučić, crna gora\nLider Demokratskog fronta Andrija Mandić izjavio je danas da je veoma važno što je predsednik Srbije Aleksandar Vučić danas sa srpskim narodom u Crnoj Gori i istakao da od vremena kralja Aleksandra Karađorđevića do danas niko nije više pomogao Srbima u Crnog Gori koliko predsednik Vučić.\nMandić je ispred Srpske kuće u Podgorici, neposredno pre dolaska predsednika Vučića, rekao da je njegov dolazak u Crnu Goru veoma važan za Srbe koji su, kako je rekao, ostali bez mitroplita Amfilohija, istorijske ličnosti na koju se dominantno oslanjala čitava politika i snaga srpske crkve.\n„Mitropolit je crkvu zatekao skoro u ruševinama, a ona se danas tako uzdigla i moćna je narodna ustanova“, rekao je Mandić.\nOn je kazao da dočekuju predsednika Vučića ispred zgrade koja je vlasništvo srpskog narda u Crnoj Gori za šta je, kako je istakao, dominantno zaslužan sam Vučić.\n„Njegova ideja je bila da se ovde omogći srpskim kulturnim ustanovama i informativnim redakcijama da dobuiju prikladan prostor odakle će srpski narod da čuva svoj identitet“, rekao je Mandić novinarima.\n„Ranije smo imali velike probleme, ali odluka premijera i predsednika Vučića da pomogne srpski narod zaslužila je jednu novu odrednicu, da od vremena kralja Aleksandra do danas niko nije više pomogao srpski narod nego što je to predsednik Vučić“, rekao je Mandić.\nUpitan o čemu su razgovarali sinoć sa predsednikom Vučićem i da li o novpoj vladi, Mandić je kazao da je srpski narod u Crnoj Gori sastavni i organski deo srpskog naroda i da shvata da pripada narodu koji broji sedam miliona i da su imali potrebu da predsedniku Vučiću saopštimo svoje gledište.\nOn je ponovio da će podržati manjinsku vladu na čelu sa Zdravkom Krivokapićem i da je ta odluka samostalna i uslovljena čitavim nizom činjenica od kojih je najvažnija da se totalitarni i autokratski režim Mila Đukanovića ne vrati na vlast.\n„Za nas je takođe, od posebnog značaja da smo čuli od predsednika Vučića drugačiju procenu datog trenutka. On kaže da sam ja bio na vašem mestu, ja to nikad ne bih prihvatio i ne bi bilo šanse da bi podržao odluku koja je doneta iz neke ambasade ili iza koje stoje određeni antisrpski krugovi“, rekao je Mandić.\nPodsetio je da na izjave iz američke ambasade da srpski političari ne mogu u vlast i da se ta formulacija proširi da ni političari ne mogu da uđu u vladu.\n„Tako da je doveden u pitanje pravni i izborni sistem u Crnoj Gori, možda Crnoj Gori nisu ni potrebni, možda je najbolje da se ne troši novac za to nego da se ode u neku ambasadu ili kod lokalnih crnogorskih oligarha da se dobije spisak kako treba da izgleda vlada“, rekao je Mandić.\nPredsednik Srbije Aleksandar Vučić obišao "Srpsku kuću" u Podgorici /video/


Nova stranka traži zabranu Nacionalnog srpskog fronta | N1 Srbija\n|05.12.2017. |15:27 >15:31\nNarodni poslanici Nove stranke Marinika Tepić i Zoran Živković podneli su Inicijativu republičkom javnom tužiocu Zagorki Dolovac za podnošenje predloga za zabranu rada Nacionalnog srpskog fronta (NSF), jer ova organizacija u svom delovanju, kako navode iz Nove, propagira rasnu, versku i nacionalnu mržnju i poziva na oružanu pobunu.\nNova stranka u svom saopštenju podseća da je jedan od istaknutih članova NSF-a, Zoran Buljugić je na javnoj tribini te organizacije, izrekao da će "...400.000 migranata sa Bliskog istoka koji predstavljati veliki problem jer se neće baviti ničim do razmnožavanja, širenja islama i prodaje droge".\nBuljugić je tada zaključio da “dobrota ne ide bez mudrosti”, i da “podrazumeva otpor, pa čak i oružani otpor ovim uljezima koji pokušavaju da tradicionalno stanovništvo Evrope istrebe ili pretope”.\nNOVA: Ispitati pretnje "škotskog fašiste" Mariniki Tepić\nTime je, kako ocenjuju u Novoj stranci, pozvao na oružani obračun sa migrantima u Srbiji. Dodaju i da sadržina internet stranice NSF-a obiluje sličnim sadržajima.\nKako se navodi u Inicijativi, najfrekventniji saradnici NSF-a jesu Nik Grifin, Džim Douson i Udo Fojgt. Prva dvojica su članovi ultra-desne Britanske nacionalne partije (BNP), a treći nekadašnji predsednik, a sada član Nacional-demokratske partije Nemačke.\nNik Grifin je pred britanskim sudom 1998. godine bio osuđen zbog objavljivanja pisanog materijala sa rasističkim porukama. Grifin i Douson su poznati kao negatori holokausta i lica koja šire islamofobiju.\nOboma je 2017. godine zabranjen ulazak u Mađarsku – Grifinu kao licu koje “predstavlja pretnju za nacionalnu bezbednost”, a Dousonu kao “nepoželjnom licu“.\nUprkos tome, Miša Vacić, nekadašnji savetnik u Kancelariji za KiM, čije se delovanje, kako tvrde u Novoj stranc, može povezati sa NSF-om, doveo je Grifina i Dousona u službene prostorije Vlade Republike Srbije – Kancelarije za Kosovo i Metohiju, u Palati Srbija.\nTime je, smatraju u stranci Zorana Živkovića, javnosti Srbije stavljeno do znanja da su ova lica, kojima je zabranjen ulazak u susednu zemlju, poželjni u Srbiji i slobodni da, u nejasnom svojstvu, posećuju sedište najvišeg organa vlasti u Republici Srbiji.\nNova podseća i da je poslanica Marinika Tepić pre mesec dana otvorila ovu temu u Narodnoj skupštini, uputivši pitanje direktoru Kancelarije za KiM, ministru unutrašnjih poslova, direktoru BIA i drugim državnim organima kakva su njihova saznanja o kretanju Džima Dousona po Srbiji, kao i o njegovim “donacijama srpskim manastirima na Kosovu“.\nKako je tada navela, Douson se javno hvali svojim donacijama koje, sudeći po fotografijama, ne sadrže ni hranu, ni lekove, ni higijenska sredstva, već više liče na duge i kratke cevi“, a fotografisane sveštenike potpisuje kao “ratne sveštenike“. Od tada, Tepić je meta organizovane hajke ekstremnih desničara koja je nedavno kulminirala i otvorenim pozivom na njeno ubistvo, podseća Nova stranka u saopštenju.\nNarodni poslanici Nove stranke Marinika Tepić i Zoran Živković podneli su Inicijativu republičkom javnom tužiocu za podnošenje predloga za zabranu rada Nacionalnog srpskog fronta...šta reći, sve zabraniti i ukinuti...Živković očigledno se mnogo "zaboravio"...oko nekih momenata...naravno za svaku osudu su pretnje Mariniki Tepić.\nPrvi put čujem za taj NSF, a siguran sam da je to i poslednji put.\nNSF je nebitna organizacija, ima par članova koji se ponašaju na društvenim mrežama kao da ih ima na desetine, a u stvari su osobe sa margine, koje ovakvim ponašanjem žele da privuku pažnju.


Evropska premijera potpuno novog Nissan Qashqai modela - AutoExclusive - Auto vesti, Novi, Luksuzni, Polovni automobili...\nNajprodavaniji model starog kontinenta sada se našao u ponudi sa potpuno novim elektrifikovanim pogonskim sklopovima i novim stilskim karakteristikama japanskog proizvođača. Poslednje izdanje krosover modela kompanije Nissan dolazi sa nešto oštrijim eksterijernim linijama, muževnijim obrisima i većom V-Motion prednjom maskom, praćenom uglađenim LED matrix farovima i “bumerang” dnevnim svetlima.\nAtletksa figura novog Qashqai automobila još više je istaknuta jakim bočnim linijama koje se protežu čitavom dužinom karoserije, dok po prvi put u istoriji linije, Nissan svojim kupcima nudi opcione dvadesetoinčne aluminijumske točkove. Pored toga, redizajnirana serija Nissan Qashqai modela nešto je veća od prethodnih varijanti, sa 35 mm više u dužini, 32 mm u širini i 25 mm u visini automobila, što je usklađeno sa povećanjem šasije od 20 milimetara. Svi kupci imaće opciju izbora između jedanaest različitih boja i pet opcija dvotonskih kombinacija, što čini ukupno 16 dostupnih varijacija.\nJedno od najvećih poboljšanja moguće je videti u enterijeru putničke kabine, gde slavni Nissan Qashqai teži ka postavljanju novih standarda u segmetu, dodajući premijum karakteristike prepoznatljivom dizajnu i poboljšanoj funkcionalnosti. Nissan je veoma ponosan na svoje prekidače visokog kvaliteta i dugmiće taktilnog osećaja, ali je dodatno unapredio i sve prateće tehnologije, takođe.\nInstrument satovi sada poseduju digitalnu jedinicu visoke rezolucije sa 12,3 inča u prečniku, namenjenu pružanju izbora različitih podesivih rasporeda za isticanje mnogobrojnih informacija, od položaja navigacije, sadržaja informativno zabavnog sistema i svih ostalih tehnoloških sistema koji mogu biti aktivirani putem predivno dizajnirnaih prekidača smeštenih na upravljaču. U standardnom paketu enterijerne ponude nalazi se novi podižući displej sa 10,8 inča, koji je ujedno i najveći u celokupnom segmentu.\nNovi informativno zabavni sistem emituje svoj sadržaj putem devetoinčnog tačskrin displeja visoke rezolucije i poseduje sve NissanConnect servise, Android Auto i bežični Apple CarPlay sistem. Ugrađena WiFi konekcija dovoljna je za sedam uređaja, a dolazi u pratnji osam USB portova smeštenih napred i pozadi radi punjenja različith uređaja.\nNešto veća konstrukcija novog Nissan Qashqai modela, ujedno i prvenca japanskog brenda koji u Evropi korsiti CMF-C platformu alijanse, namenjena je dostizanju veće praktičnosti, sa prtljažnikom prostranijim za pedeset litara u poređenju sa prethodnim, što je omogućeno pomoću dvadeset milimetara dužeg podnog dela i direktna je posledica poboljšane pozicije vešanja sa zadnje strane. Zadnja vrata se na novoj liniji otvaraju pod uglom od devedeset stepeni, omogućujući olakšan pristup bebama i maloj deci smeštenoj u svojim sedištima pozadi.\nNissan je već najavio da će novi Qashqai biti dostupan sa potpuno električnim opsegom motora, koji uključuju dva poluhibridna benzinca, kao i inovativni e-Power pogosnki sklop brenda, sa samopunjivim, potpuno hibridnim sistemom.\nOpseg 2021 Nissan Qashqai startuje sa poluhibridnom DiG-T turbo četvorocilindričnom jedinicom, zapremine 1,3 litra. Ovaj poluhibrid dostupan je sa dva izlaza od 138 i 156 ks, a dolazi uparen sa manualnim šestostepenim ili Xtronic CVT menjačem kompanije Nissan. Pogon na svim točkovima takođe je dostupan, ali on dolazi jedino u kombinaciji agregata sa 156 ks i CVT transmisije.\nNovi e-Power hibridni pogonski sklop razlikuje se od ostalih samopunjivih modela na tržištu jer koristi ICE motor kao generator električne energije samo onda kada nije povezan za pokretače vozila, a ovaj sistem kombinuje benzinsku jedinicu varijabilne kompresije sa 1,5 litara zapremine i 154 ks sa električnim agregatom dobrim za 187 ks.\nRezultat ovog pogonskog sklopa predstavlja krosover vozačkih karakteristika nalik onim u električnim modelima, jer je električna jedinica primarno zadužena za pokretanje točkova. e-Power sistem kompanije Nissan aktivira motor sa unutrašnjim sagorevanjem samo u slučaju preke potrebe, uvek radeći u svom optimalnom prelaznom ospegu namenjenom maloj potrošnji goriva i snižavanju CO2 emisija.\nSa druge strane, potpuno električni deo e-Power varijante nudi automatski odgovor sa osećajem visokog obrtnog momenta, bolje ubrzanje od tradicionalnih rivalskih hibrida, istovremeno održavajući svoje komponente pri niskim rotacijama u minuti. e-Pedal sistem kompanije Nissan takođe je prusutan, omogućujući Qashqai e-Power verziji da bude vožena samo putem pedale gasa, baš kao u slučaju električnog Leaf modela.\nPotpuno novi Nissan Qashqai poseduje i poslednju verziju ProPilot vozačke asistencije japanskog brenda, ovoga puta nazvanu ProPILOT with Navi-link sistem, dostupan samo u Xtronic modelima. Ova tehnologija omogućuje ubrzanje automobila do krstareće brzine i njeno održavanje, zajedno sa njegovim usporavanjem do nule u gustim saobraćajnim centrima i kreni/stani gradskim vožnjama. U slučaju da vozilo ostane nepokrento manje od tri sekunde prilikom nastavljanja toka saobraćaja ispred njega, sistem ponovo preuzima kontrolu automatski.\nOvaj unapređeni ProPilot sistem sada komunicira sa radarima za uočavanje mrtvog ugla modela Qashqai kako bi pomogao prilikom korekcija upravljanja, čitanja znakova i korišćenja podataka iz navigacionog sistema radi podešavanja brzine automobila na otvorenom putu.


Mali akcionari pisali Briselu - zadrugarima oteto 200.000 hektara - AgroSmart\nMali akcionari pisali Briselu – zadrugarima oteto 200.000 hektara\nSavez akcionara Vojvodine obratio se Evropskoj komisiji, to jest Johanesu Jungu, komesaru za evropske integracije i vladavinu prava tražeći da „pljačkaška privatizacija zadružne zemlje” bude uvrštena u izveštaje Evropske unije kao 25. problematična privatizacija.\nKako se navodi u dopisu Evropskoj komisiji, rasvetljavanje ovog zahteva traži angažovanje Vlade Republike Srbije ali i međunarodne zajednice.\n-Osnovno ljudsko pravo na integritet kao i vlasničko pravo je ugroženo do krajnjih, neizdrživih granica. Akcionari prodatih zadruga su oštećeni ne samo oduzimanjem zemlje, neisplaćivanjem akcija, tj. dividendi nego i konstantnim ignorisanjem od strane države – naglašavaju u Savezu akcionara Vojvodine.\nDopis upućen Evropskoj komisiji uglavnom se oslanja na izveštaje Agencije za borbu protiv korupcije, posebno na onaj iz 2017. – Privatizacija i raspolaganje poljoprivrednim zemljištem u javnoj svojini Republike Srbije.\n-I nakon sudskih sporova koji traju i petnaest godina, prinuđeni smo da se obratimo međunarodnim institucijama u nameri da ostvarimo naša prava, poručuju akcionari.\nPrema njihovim rečima, nelegalno prepisivanje zadružne i državne zemlje na nove vlasnike stavlja privatizaciju agrara na prvo mesto problematičnih privatizacija u Srbiji.\nNavode da je uzurpirano oko 200.000 hektara zadružne zemlje “pretvaranjem” u društvenu, koja je potom prodata biznismenima. Ako se računa da hektar košta 10.000 evra, to je dve milijarde evra, opljačkanih od naroda, a to već godinama znaju svi nadležni organi, ali niko ništa ne preduzima, naglašavaju u Savezu malih akcionara.\nmali akcionari.zadružna zemlja


„Danas“, MOK i Aida Ćorović - Građanska Vojvodina - Peščanik\nDanasov naslov reagovanja MOK, „Aida Ćorović sa ravnogorcima i Ljajićem“, primeren je ratnoj propagandi, a ne razmeni mišljenja u civilizovanom listu. Ćorovićeva se u objavljenom tekstu naziva po nadimku, pripisuje joj se marginalan značaj, njeno javno ponašanje pripisuje se korupciji organizacije „Urban-in“ od strane ministra Rasima Ljajića. Ćorovićevoj se zamera da ne prihvata islamsko odevanje studentkinja Fakulteta za islamske studije i da ne vidi „da im je mahrama zaštita a ne teret, sigurnost a ne frustracija, obligatna vjerska obaveza a ne samo pravo i put ka vječnom užitku u dženetskim (rajskim) ljepotama, a ne samo strogo formativni način odijevanja“. Ćorovićevoj se zamera da je debelo plaćena iz državnih fondova da „ljaga“ narod kojem pripada; ona se u tekstu koji je „Danas“ objavio opisuje kao „nikogović“, „lice bez biografije, bez fakultetskog obrazovanja, bez kučeta i mačeta, isfrustrirano ličnim životnim neuspjehom, u samom vrhuncu klimaksa“. Ćorovićeva se u tekstu koji je „Danas“ objavio dovodi u vezu sa „masovnim strijeljanjima „nepodobnih“ građana muslimanske vjere na Hadžetu u Novom Pazaru i drugim stratištima četrdesetih godina dvadesetog vijeka, odnosno nacional – fašističkim divljanjima ostrvljenih zvijeri koje su proizvele genocid u Srebrenici i mnoga druga zlodjela.“\nAsocijacija nevladinih organizacija Građanska Vojvodina:


EL - Srbin u idealnom timu, Miler u drugoj petorki - Sportske.net\nEL - Srbin u idealnom timu, Miler u drugoj petorki\nVeliko priznanje uskoro bi trebalo da dobije prvotimac Crvene zvezde Kvinsi Miler, pošto izvori bliski Evroligi tvrde da je Amerikanac izabran u drugu najbolju petorku elitnog takmičenja.\nGudurić u Top 5, najbolji je Abrines!Dvojica Srba i Miler u idealnom timu Evrolige!Ništa od dogovora - FIBA odbila predlog Evrolige!Čestitke Zvezdi sa svih strana - Od bivših asova, NBA igrača, košarkaša Reala..."Tvit" večeri - Šta spaja Simona i Lester?\nNaredne nedelje na programu je završni turnir Evrolige u Berlinu što znači da će "Stari kontinent" dobiti novog košarkaškog prvaka, a najboljim pojedincima biće uručena individualna priznanja.\nSvake godine Evroliga uz pomoć navijača, novinara i trenera bira najbolje pojedince, a tradicionalno se imenuju i dve najbolje petorke.\nNajbolju petorku za sezonu 2014/2015 činili su Vasilis Spanulis, Miloš Teodosić, Nemanja Bjelica, Felipe Rejes i Boban Marjanović, a izvesno je da Crvena zvezda Telekom ove sezone neće imati svog predstavnika u odabranom društvu.\nSpekuliše se oko toga kome će sve pripasti mesta u idealnoj petorki Evrolige za sezonu 2015/2016, a izvori bliski takmičenju tvrde da će tim sezone činiti Miloš Teodosić (CSKA), Nando De Kolo (CSKA), Malkom Dilejni (Lokomotiva Kubanj), Jan Veseli (Fenerbahče) i Janis Burusis (Laboral Kuća).\nZa razliku od prethodne godine samo jedan Srbin će zauzeti mesto u idealnoj petorki, ali će zato Crvena zvezda Telekom moći da računa na predstavnika u drugom timu sezone 2015/2016.\nAmerikanac Kvinsi Miler biće izabran u drugi najbolji tim sezone na izmaku, a u tom timu će se naći centar Real Madrida Gustavo Ajon, dok još uvek nema potvrda koji će se igrači priključiti njima dvojici.\nRecimo i to da se očekuje da Miloš Teodosić bude imenovan za najboljeg plejmejkera Evrolige, ali ćemo za potvrde svih ovih informacija morati da sačekamo do narednog četvrtka.


VITMAN: Počela rekonstrukcija ulice Branka Anovića - ePancevo\nGrad Pančevo, kroz projekat Javnog privatnog partnerstva, započeo je radove na rekonstrukciji ulice Branka Anovića.\nUlica Branka Anovića spaja dve frekventne saobraćajnice, Žarka Zrenjanina i Maksima Gorkog. Dugačka je 175 metara i jedna je od retkih u samom centru grada koja nije asfaltirana. Putem Sekretarijata za investicije grada Pančeva, koji vrši nadzor, izvođenje radova na rekonstrukciji ulice Branka Anovića u Pančevu tehnički je počelo 12. jula. Ali, zbog vremeskih nepogoda, radovi su stagnirali, kaže Maja Vitman gradska menadžerka.\nRekonstrukcija saobraćajnice u celoj dužini ulice, 175m, sa izgradnjom novog kolovoza širine 5 metara, za dvosmerni saobraćaj, sa svim kolskim priključcima za objekte u ulici,\nNova pešačka staza sa obe strane ulice, širine oko 1.8m\nIzgradiće se novih 27 parking mesta (od toga 3 za potrebe lica sa invaliditetom),\nIzvršiće se radovi na hidrotehničkim instalacijama, odnosno zamena kompletne fekalne kanalizacije i vodovodne mreže sa priključcima i izrada nove kišne kanalizacije),\nRadovi na rekonstrukciji javnog osvetljenja, postavljanje novih 7 stubova javne rasvete, ugradnjom savremene LED rasvete.\nObimni radovi i na Strelištu\nGrađani su upoznati da se radi i na asfaltiranju ulica na Strelištu, te danas kreće asfaltiranje prvog izravnavajućeg sloja u ulici Mažuranićevoj, ulici Laze Kostić i ulici Vojislava Ilić. Posle izvedenih radova na Strelištu, radovi će krenuti u Gornjem gradu i to u Karađorđevoj, Stevice Jovanovića i Uroša Predića – desna strana iz pravca ulice Dimitrija Tucovića. Ujedno najavljujemo i presvlačenej ulice Dimitrija Tucovića, od Moše Pijade do Vojvode Radomira Putnika i ulice Vojvode Petra Bojovića do Dositejeve. Radovi su planirani u etapama, u saradnji sa Odeljenjem za saobraćaj pri Sekretarijatu za urbanizam i Sekretarijatom za inspekcijske poslove, Upravom policije, kao i sa predstavnivima javno -komunalnog sektora koje će uzeti učešće u organizaciji. Uradiće se projekat privremene saobraćajne signalizacije, shodno tome da će delovi ulice u jednom momentu biti biti zatvoreni. Sve je planirano da se uradi u što kraćem roku, kako građani ne bi trpeli, kaže Vitman.\nOna ističe da je lokalna samouprava zahvalna građanima na podršci i razumevanju prilikom izvođenja radova, te da su veoma zadovoljni kako projekat JPP napreduje.\nGrađanima smo obećali asfalt i trudimo se da ravnomerno izvodimo radove u celom gradu i u naseljenim mestima. Ima još puno posla koji preostaje da se uradi. Dobrim vođenjem budžeta stvaramo uslove da sve ulice dobiju asfalt. Pančevo je više decenija bilo zatočenik nemara, i to uspešno ispravljamo vođenjem odgovorne lokalne politike, koja se naslanja na politiku predsednika Aleksandra Vučića, naglasila je Vitman.


Afere bacaju senku na kampanju u Francuskoj\nBeta 15. marta 2017. 18:25\nSkandali i afere, medju kojima preliminarna optužnica protiv kandidata desnice Fransoa Fijona, istraga o ministarskom putovanju kandidata centra Emanuela Makrona i istraga o stranci kandidatkinje ekstremne desnice Marin Le Pen, bacaju senku na kampanju u Francuskoj za predsedničke izbore krajem aprila, ocenila je danas agencija Frans pres.\nFijon, dan posle podizanja preliminarne optužnice za zloupotrebu javnih sredstava – proneveru i saučesništvo u toj zloupotrebi, izjavio je danas da je u pitanju „instrumentalizacija“ te afere kako bi on odustao od kandidature.\n„Postoji nezadovoljstvo kod glasača desnice i centra koji ne žele da im glasovi budu ukradeni“, rekao je Fijon čija je popularnost znatno opala posle otkrivanja afere o navodnim fiktivnim radnim mestima njegove supruge Penelope i dvoje od petoro dece.\nGlavni favorit na početku izborne trke, bivši premijer desničarskog predsednika Nikole Sarkozija, verovatno će biti poražen u prvom krugu izbora 23. aprila, od Marin Le Pen i Makron, pokazuju najnovije procene.\nMakron postaje sve popularniji poslednjih nedelja, dok je Le Penova i dalje popularna mada su članovi njene stranke, Nacionalni front, pod istragom zbog navodne prevare i uzimanja novca za posao koji nisu obavljali u Evropskom parlamentu.\nMarin Le Pen, koju štiti poslanički imunitet, odbija pozive na saslušanje dok traje izborna kampanja.\nMakron je od pre dva dana takodje predmet istrage. Tužilaštvo je u ponedeljak otvorilo preliminarnu istragu o jednom putovanju kandidata centra dok je bio ministar ekonomije. Istraga se odnosi na sumnjive okolnosti organizovanja tog puta 2016. godine, ocenjujući da je Makron tada bio „favorizovan“ u odnosu na druge tadašnje političare.\nFrans pres je ocenio da i pored tih istraga i skandala, ostali kandidati, levice Benoa Amon i radikalne levice Žan-Lik Melanšon, nemaju za sada od toga „mnogo koristi“.\nAmon je posebno „u nemilosti“, kako je navela pariska štampa, jer ima teškoća da ubedi birače u svoj program ali i same socijaliste.\nNjegov stranački protivnik, bivši premijer Manuel Vals izjavio je da ga neće zvanično podržati a u francuskim medijima kruže priče da bi Vals u drugom krugu, 7. maja, mogao da podrži Makrona protiv Le Penove.


Dodik: Srbija u Srpskoj ima najiskrenijeg prijatelja - Sputnjik Srbija\n11:18 19 Jun 2021\nDodik: Srbija u Srpskoj ima najiskrenijeg prijatelja\nSrpski član i predsedavajući Predsedništva BiH Milorad Dodik čestitao je danas predsedniku Srbije Aleksandru Vučiću i građanima Srbije Dan državnosti, 15. februar, i poručio da Srbija u Republici Srpskoj uvek ima najiskrenijeg i najvećeg prijatelja s kojim je povezuje neraskidiva veza.\n„Naša istinska povezanost oličena je u iskrenim, bliskim vezama sa bratskim narodom Srbije, sa kojim delimo i baštinimo tekovine iste, zajedničke prošlosti, porekla, kulturnog i duhovnog nasleđa, iz čega je često izvirala naša bratska ljubav, uzajamna podrška i poštovanje koje smo jedni drugima pružali i u najtežim vremenima“, istakao je Dodik u čestitki, prenosi Tanjug.\nOn je naglasio da je snažna i prosperitetna Republika Srbija ključni i suštinski nosilac stabilnosti i mira na Balkanu i regionu i najveći oslonac osnaživanju i prosperitetu Republike Srpske, prenosi RTRS.\n„Koristim priliku da Vam zahvalim na dobrim odnosima, bratskoj ljubavi koju dobijamo od Srbije, političkom razumevanju, kao i mnogobrojnim zajedničkim ekonomskim i finansijskim projektima, čvrsto ubeđen da će se naša međusobna podrška i saradnja nastaviti i u vremenu pred nama, na dobrobit i zadovoljstvo naših građana“, poručio je Dodik.\nčestitka, Sretenje, bratski narodi, Srbija, Republika Srpska, Milorad Dodik